ΕΛΛΑΝΙΑ ΠΥΛΗ: To Απολιθωμένο Δάσος Λέσβου αποτελεί ένα μοναδικό στο είδος του γεωλογικό και βιολογικό μνημείο! (Εικόνες)\nTo Απολιθωμένο Δάσος Λέσβου αποτελεί ένα μοναδικό στο είδος του γεωλογικό και βιολογικό μνημείο! (Εικόνες)\nΑνακαλύπτοντας στη Λέσβο την «Πομπηία των φυτών»\n«Καμιά περιγραφή δεν μπορεί να αποδώσει το αληθινό μεγαλείο των ιστάμενων απολιθωμένων κορμών και την άγρια ομορφιά του τοπίου», υποστηρίζει ο καθηγητής Ν. Ζούρος περιγράφοντας το Απολιθωμένο Δάσος της Λέσβου\nΣύμφωνα με τα επικρατέστερα γεωδυναμικά μοντέλα, η σημερινή Μεσόγειος προέκυψε από τον βίαιο διαχωρισμό της Τηθύος, δηλαδή της πρώιμης Μεσογείου.\nΈτσι, εκεί όπου σήμερα βρίσκονται τα χιλιάδες ελληνικά νησιά και νησίδες, πριν από περίπου 20 εκατομμύρια χρόνια υπήρχε μια ενιαία στεριά, η Αιγηίδα.\nΠώς τα γνωρίζουμε όλα αυτά; Μελετώντας τους παλαιοντολογικούς γεώτοπους και τα σπάνια γεωλογικά και βιολογικά απολιθώματα που περιέχουν! Ενας τέτοιος πολύτιμος γεώτοπος θεωρείται παγκοσμίως το Απολιθωμένο Δάσος Λέσβου επειδή μας προσφέρει μια ακριβή εικόνα της γεωλογικής και της βιολογικής προϊστορίας μας.\nΤην έρευνα, την προστασία και τη διεθνή προβολή αυτού του παλαιοντολογικού μνημείου έχει αναλάβει το Μουσείο Φυσικής Ιστορίας Απολιθωμένου Δάσους στη Λέσβο.\nΣήμερα έχουμε τη χαρά να φιλοξενούμε στη στήλη μας τον καθηγητή Νίκο Ζούρο, υπερδραστήριο διευθυντή του Μουσείου, ο οποίος πρωταγωνιστεί στον αγώνα για την ένταξη αυτού του μοναδικού γεωπάρκου στα Μνημεία Παγκόσμιας Κληρονομιάς της UNESCO.\n•Tο Απολιθωμένο Δάσος Λέσβου αναγνωρίζεται από τους ειδικούς αλλά και από όσους το επισκέπτονται ως ένα μοναδικό γεωλογικό-βιολογικό μνημείο. Σε τι ακριβώς συνίσταται η μοναδικότητά του και η μεγάλη ιστορική και επιστημονική του αξία;\nTo Απολιθωμένο Δάσος Λέσβου αποτελεί ένα μοναδικό στο είδος του γεωλογικό και βιολογικό μνημείο διότι αντιπροσωπεύει και αναπαριστά με πληρότητα τα δασικά οικοσυστήματα της Αιγηίδας, της χερσαίας περιοχής που περιελάμβανε ολόκληρο τον ηπειρωτικό και νησιωτικό ελληνικό χώρο, την περίοδο του Κάτω Μειοκαίνου, και συγκεκριμένα πριν από 18,5 – 16,5 εκατομμύρια χρόνια.\nΗ διατήρηση των δένδρων αλλά και των άλλων οργάνων των φυτών, κλαδιών, φύλλων, καρπών και ριζών, καθώς και της δομής του ξύλου είναι εξαιρετική. Η απολίθωση του ξύλου είναι τέλεια και η μελέτη της εσωτερικής κυτταρικής δομής του στο μικροσκόπιο επιτρέπει τον προσδιορισμό δεκάδων φυτικών ειδών και γενών, πράγμα ιδιαίτερα σπάνιο για μια απολιθωματοφόρα περιοχή.\nΗ διαδικασία της απολίθωσης προσέδωσε στο μνημείο δύο ακόμη σημαντικά χαρακτηριστικά: την αυτοχθονία του και την ιδιαίτερη αισθητική του αξία.\nΗ μεγάλη συχνότητα των απολιθωμένων κορμών, που διατηρούνται όρθιοι και με το ριζικό τους σύστημα σε πλήρη ανάπτυξη, πιστοποιεί ότι τα δέντρα απολιθώθηκαν στη φυσική τους θέση και δεν μεταφέρθηκαν από το νερό στη θέση της απολίθωσης, όπως συχνά συμβαίνει με κορμούς δένδρων και αποτυπώματα φύλλων σε άλλες απολιθωματοφόρες περιοχές.\nΤο πλήθος των τεκμηρίων για τη σύνθεση της χλωρίδας και της πανίδας, που προκύπτει από τη συστηματική έρευνα στην περιοχή, επιτρέπει ασφαλή συμπεράσματα για τις κλιματικές συνθήκες που επικρατούσαν την περίοδο εκείνη.\nΤα λαμπερά τους χρώματα, που περιλαμβάνουν όλη την παλέτα του εικαστικού, από το κρυστάλλινο διαφανές ή γαλακτώδες λευκό του χαλαζία, τις ατελείωτες αποχρώσεις της ώχρας του κίτρινου και του καστανού, το πορτοκαλί, το πορφυρό, το βυσσινί, μέχρι το πράσινο, το μπλε και το μαύρο, σε εξαίσιους συνδυασμούς, ξεχωρίζουν από το σταχτί και το γκρίζο των ηφαιστειακών πετρωμάτων που τα περιβάλλουν, θαμπώνοντας το μάτι του επισκέπτη.\nΚαμιά περιγραφή δεν μπορεί να αποδώσει τη στιλπνότητα των απολιθωμάτων, την ομορφιά και τη λαμπρότητα των χρωμάτων τους, το αληθινό μεγαλείο των ιστάμενων απολιθωμένων κορμών και την άγρια ομορφιά του τοπίου. Πρόκειται για έναν κόσμο διαφορετικό, ακίνητο, μα συνάμα τόσο ζωντανό.\n• Πώς προέκυψε αυτός ο μαγικός γεώτοπος του Βορείου Αιγαίου και τι μας διδάσκει για τη φύση και τη ζωή εκείνης της εποχής;\nΗ έντονη ηφαιστειακή δραστηριότητα στον χώρο του Βορείου Αιγαίου, η οποία κορυφώθηκε πριν από 18 εκατομμύρια χρόνια, δημιούργησε σύνθετα μεγάλα ηφαίστεια τα οποία εντοπίζονται στο κεντρικό τμήμα της Λέσβου. Οι ηφαιστειακές εκρήξεις έφεραν στην επιφάνεια τεράστιες ποσότητες λάβας και ηφαιστειακής στάχτης και προκάλεσαν μεγάλες ροές πυροκλαστικών υλικών.\nΤα ηφαιστειακά υλικά κινήθηκαν με μεγάλη ταχύτητα και κάλυψαν αμέσως το μεγάλο, πυκνό και πλούσιο δάσος που υπήρχε την εποχή εκείνη στη δυτική πλευρά του νησιού.\nΗ απομόνωση των φυτικών ιστών από τις επιφανειακές συνθήκες και η έντονη υδροθερμική κυκλοφορία θερμών ρευστών πλούσιων σε διαλύματα του πυριτίου, που ακολούθησε, επέτρεψαν την τέλεια απολίθωση των φυτικών ιστών, κάτω από ιδανικές συνθήκες. Κατά τη διαδικασία αυτή είχαμε την αντικατάσταση, μόριο προς μόριο, της οργανικής φυτικής ύλης από ανόργανη ύλη των υδροθερμικών ρευστών.\nΜε τον τρόπο αυτό διατηρήθηκαν σε άριστη κατάσταση τα όργανα, ο φλοιός καθώς και τα μορφολογικά γνωρίσματα των φυτών, οι αυξητικοί δακτύλιοι και η εσωτερική δομή του ξύλου.\nΣήμερα, από τη φυσική διάβρωση των ηφαιστειακών πετρωμάτων αποκαλύπτονται εντυπωσιακοί ιστάμενοι και κατακείμενοι κορμοί δένδρων, που φτάνουν σε μήκος ώς και τα είκοσι μέτρα, ενώ η διάμετρος των απολιθωμένων κορμών πλησιάζει τα τρία μέτρα. Δεν θα ήταν λοιπόν αδόκιμο να χαρακτηριστεί η Λέσβος «η Πομπηία των φυτών».\n• Τα τελευταία χρόνια, χάρη στις ερευνητικές δραστηριότητες του Μουσείου Φυσικής Ιστορίας Απολιθωμένου Δάσους Λέσβου, ήρθαν στο φως διάφορα γεωλογικά και παλαιοντολογικά ευρήματα μεγάλης επιστημονικής αξίας. Ποια είναι τα ερευνητικά προγράμματα που αυτή τη στιγμή «τρέχουν» και ποια είναι τα σχέδιά σας για το άμεσο μέλλον;\nΣτο πλαίσιο των ερευνητικών εργασιών που εκπονεί το Μουσείο Φυσικής Ιστορίας Απολιθωμένου Δάσους στη Λέσβο τα τελευταία 20 χρόνια, ανακαλύφθηκαν στην περιοχή του Απολιθωμένου Δάσους πολλές νέες απολιθωματοφόρες θέσεις με νέα είδη φυτών καθώς και απολιθώματα ζώων, όπως προβοσκιδωτών, μικροθηλαστικών, ερπετών, ψαριών και ασπονδύλων, τα οποία έζησαν στην περιοχή κατά τη γεωλογική περίοδο του Κάτω Μειόκαινου.\nΑνάμεσά τους ξεχωρίζει το Δεινοθήριο, συγγενική μορφή του ελέφαντα, σπανιότατο εύρημα, όχι μόνο για τον ελληνικό χώρο. Ελάχιστα δείγματα του είδους αυτού ηλικίας Κατωτέρου Μειοκαίνου έχουν εντοπιστεί μέχρι σήμερα.\nΣήμερα το μουσείο βρίσκεται στην κορύφωση της προσπάθειας για την ολοκλήρωση τριών μεγάλων ερευνητικών έργων. Το πρώτο αφορά την ανάδειξη και αξιοποίηση του υποθαλάσσιου τμήματος του απολιθωμένου δάσους, που βρίσκεται στον θαλάσσιο χώρο του κόλπου του Σιγρίου και της νησίδας Νησιώπη.\nΜουσείο Φυσικής Ιστορίας Λέσβου Εκθέματα στο Μουσείο Φυσικής Ιστορίας Λέσβου\nΣτόχος του έργου είναι η αξιοποίηση και ανάδειξη του θαλάσσιου τμήματος του Απολιθωμένου Δάσους με τη δημιουργία επισκέψιμου θαλάσσιου πάρκου-μουσείου που περιλαμβάνει το χερσαίο τμήμα της νησίδας αλλά και το θαλάσσιο τμήμα γύρω από τη Νησιώπη. Παράλληλα, η ανάδειξη και προβολή του Απολιθωμένου Δάσους της Νησιώπης αναμένεται να συμπληρώσει την εικόνα του Απολιθωμένου Δάσους της Λέσβου. Το Πάρκο της Νησιώπης, με τη λειτουργία του αναμένεται ότι θα συμβάλει και στην τοπική ανάπτυξη μέσα από την προώθηση ειδικών μορφών τουρισμού, ενώ παράλληλα θα συντελέσει στην προστασία και διατήρηση του φυσικού περιβάλλοντος.\nΤο δεύτερο έργο αφορά τις σωστικές ανασκαφές κατά μήκος τού υπό κατασκευή οδικού άξονα Καλλονής – Σιγρίου, ο οποίος διασχίζει την προστατευόμενη περιοχή του Απολιθωμένου Δάσους. Κατά τη διάρκεια των εκσκαφών έχουν εντοπιστεί δεκάδες απολιθωμένοι κορμοί δένδρων, φυλλοφόροι ορίζοντες, κλαδιά και ριζικά συστήματα δένδρων. Δεν υπάρχει αμφιβολία ότι η συγκεκριμένη σωστική ανασκαφή απολιθωμάτων αποτελεί τη μεγαλύτερη που έχει πραγματοποιηθεί μέχρι σήμερα στην Ελλάδα, τόσο από άποψη έκτασης όσο και από άποψη αριθμού ευρημάτων. Για τον λόγο αυτό αποτελεί χώρο ιδιαίτερης επιστημονικής και ερευνητικής αξίας και ύψιστης σημασίας για τη μελέτη των φυτικών απολιθωμάτων.\nΤο τρίτο έργο αφορά την ανάδειξη, σήμανση και προβολή των γεωλογικών μνημείων της Λέσβου. Ολόκληρη η Λέσβος ύστερα από αξιολόγηση έχει ανακηρυχθεί από την UNESCO Παγκόσμιο Γεωπάρκο λόγω της ιδιαίτερης φυσικής και πολιτιστικής της κληρονομιάς και των δράσεων ανάδειξης και αξιοποίησής της με τη συμμετοχή της τοπικής κοινωνίας. Το έργο αυτό έχει στόχο να ερμηνεύσει και να παρουσιάσει στους Ελληνες και ξένους επισκέπτες την επιστημονική σημασία αλλά και την αισθητική αξία των γεωτόπων της Λέσβου, που αποτελούν τεκμήρια της μακράς και πολύπλοκης διαδικασίας που οδήγησε από την καταστροφή του ωκεανού της Τηθύος, που κάποτε χώριζε την Ευρώπη από την Αφρική, στη δημιουργία του ορογενούς και του ελληνικού αρχιπελάγους.\n• Εκτός από τις αμιγώς μουσειακές-ερευνητικές, ποιες άλλες δραστηριότητες αναπτύσσονται και υποστηρίζονται από το Μουσείο του Απολιθωμένου Δάσους;\nΕδώ και 20 χρόνια το μουσείο συμμετέχει ενεργά στην προσπάθεια αναζωογόνησης της πολιτιστικής και επιστημονικής δραστηριότητας στην ακριτική Λέσβο και στην ανάδειξη της φυσικής και πολιτιστικής κληρονομιάς ως ουσιαστικών στοιχείων μιας εναλλακτικής αναπτυξιακής προσπάθειας που μπορεί να συμβάλει στην ανάσχεση της πληθυσμιακής γήρανσης και της απερήμωσης που δυστυχώς μαστίζει τις τελευταίες δεκαετίες ιδιαίτερα τη δυτική Λέσβο.\nΕπιδιώκει συνέργειες με τοπικούς φορείς για τη διοργάνωση εκδηλώσεων, όπως οι καλοκαιρινές εκδηλώσεις «Γιορτές της Γης» και η γιορτή αγροτουρισμού, επιστημονικά συνέδρια, θερινά σχολεία, δράσεις ενημέρωσης, ευαισθητοποίησης των πολιτών και των νέων και δράσεις προβολής των γεωλογικών μνημείων της Λέσβου και του Αιγαίου.\nΤο μουσείο με τη συνεργασία των Πανεπιστημίων Θεσσαλονίκης και Αιγαίου και πολλών άλλων φορέων δημιούργησε την έκθεση «Αιγαίον, η γέννηση ενός αρχιπελάγους», η οποία περιοδεύει στην Ελλάδα και σε χώρες του εξωτερικού προβάλλοντας την ομορφιά και την επιστημονική αξία των γεωμνημείων και των ανεπανάληπτων τοπίων των νησιών του Αιγαίου.\n• Aναγνωρίζοντας τη μεγάλη περιβαλλοντική, γεωλογική και παλαιοντολογική του αξία η ελληνική πολιτεία ανακήρυξε το Απολιθωμένο Δάσος Λέσβου «Διατηρητέο Μνημείο της Φύσης», με σκοπό την προστασία και την επωφελή διαχείρισή του. Ωστόσο, τα τελευταία χρόνια πρώτος εσείς ξεκινήσατε έναν αγώνα προκειμένου να ενταχθεί στα Μνημεία Παγκόσμιας Κληρονομιάς της UNESCO. Θα θέλατε να μας εξηγήσετε το νόημα και τη σκοπιμότητα αυτής της προσπάθειας;\nΗ περιοχή του Απολιθωμένου Δάσους ανακηρύχθηκε Διατηρητέο Μνημείο της Φύσης το 1985. Ανήκει στις προστατευμένες περιοχές του Δικτύου Natura 2000, ενώ προστατεύεται επίσης από τη Συνθήκη της Βαρκελώνης αλλά και την Ευρωπαϊκή Σύμβαση για το Τοπίο. Στόχος της προσπάθειας ένταξης του Απολιθωμένου Δάσους στα Μνημεία Παγκόσμιας Κληρονομιάς της UNESCO είναι η ανάδειξη της παγκόσμιας αξίας και της οικουμενικότητας του μνημείου.\nH παγκόσμια αξία του Απολιθωμένου Δάσους είναι ότι ανήκει στα λιγοστά και μοναδικά στο είδος τους απολιθωμένα δασικά οικοσυστήματα, μια εξαιρετική μαρτυρία για την εξέλιξη της ζωής, των οικοσυστημάτων και των κλιματικών συνθηκών του Κάτω Μειοκαίνου. Το πλήθος και η ποικιλία ειδών της χλωρίδας και πανίδας που έχουν προσδιοριστεί, η δυνατότητα σύγκρισης του απολιθωμένου οικοσυστήματος με τα σύγχρονα οικοσυστήματα, που συγκροτούν μια εξέχουσας σημασίας μεταβατική ζώνη ανάμεσα στην Ασία και την Ευρώπη, συνιστά παγκόσμια επιστημονική μοναδικότητα.\nΑπό τα εκθέματα στο Μουσείο Φυσικής Ιστορίας Λέσβου\nΗ πληρότητα και η ακεραιότητα της διατήρησης στον ίδιο χώρο των τεκμηρίων για τις γεωλογικές διεργασίες που δημιούργησαν αυτό το μνημείο αλλά και των μεταγενέστερων εξελικτικών σταδίων που διαμόρφωσαν το σημερινό ανάγλυφο των νησιών του Αιγαίου, συνδέει το γεωλογικό περιβάλλον με την παρουσία του ανθρώπου στον χώρο, και τη σχέση του τοπίου και των φυσικών πόρων με την αυγή του αιγαιακού πολιτισμού.\nΜια επιπρόσθετη πολιτισμική αξία του Απολιθωμένου Δάσους είναι η σχέση αυτής της μοναδικής περιοχής με τον Αριστοτέλη και τον Θεόφραστο, η επίσκεψη των οποίων στη Λέσβο συνδέεται με τη θεμελίωση των φυσικών επιστημών. Διόλου τυχαίο που ο Θεόφραστος, ο οποίος γεννήθηκε στην Ερεσό, ανάμεσα στα πολλά έργα του έγραψε το «Περί λίθων», το πρώτο επιστημονικό σύγγραμμα για τη συστηματική μελέτη των πετρωμάτων, καθώς και το «Περί των λιθουμένων», έχοντας παρατηρήσει τα απολιθωμένα δένδρα να ξεπροβάλλουν σε κάθε βήμα του στη γενέθλια γη.\nΜουσείο Φυσικής Ιστορίας Λέσβου Από τα εκθέματα στο Μουσείο Φυσικής Ιστορίας Λέσβου\nΟ Νίκος Ζούρος είναι καθηγητής στο Τμήμα Γεωγραφίας του Πανεπιστημίου Αιγαίου και άμισθος διευθυντής του Μουσείου Φυσικής Ιστορίας Απολιθωμένου Δάσους Λέσβου. Είναι γεωλόγος, με ερευνητικά ενδιαφέροντα στη γεωμορφολογία, μορφοτεκτονική, γεωμορφολογική χαρτογράφηση, διαχείριση φυσικών μνημείων και γεωτόπων.\nΕχει δημοσιεύσει πάνω από 90 επιστημονικές μελέτες σε διεθνή περιοδικά και πρακτικά συνεδρίων και είναι συγγραφέας περισσότερων από 15 βιβλίων.\nΔιευθύνει το Μουσείο Φυσικής Ιστορίας Απολιθωμένου Δάσους Λέσβου από την ίδρυσή του το 1995. Είναι επικεφαλής των ερευνών στο Απολιθωμένο Δάσος Λέσβου, υπεύθυνος πολλών ερευνητικών προγραμμάτων και συντονιστής-επιμελητής μεγάλων εκθέσεων φυσικής ιστορίας. Πρόεδρος του Παγκόσμιου Δικτύου Γεωπάρκων και συντονιστής του Ευρωπαϊκού Δικτύου Γεωπάρκων. Επίσης, ειδικός σύμβουλος της Διεύθυνσης Οικολογικών Επιστημών και Επιστημών της Γης της UNESCO σε θέματα γεωπάρκων.\nΑναρτήθηκε από Ελεύθερος Πολιορκημένος στις 8:22 π.μ.


Σεισμός: Επιστολή στον αρχηγό της ΕΛ.ΑΣ. για την καταστροφή του Αστυνομικού Τμήματος | Cretapost.gr\nHome›ΚΡΗΤΗ›Σεισμός: Επιστολή στον αρχηγό της ΕΛ.ΑΣ. για την καταστροφή του Αστυνομικού Τμήματος\nΣεισμός: Επιστολή στον αρχηγό της ΕΛ.ΑΣ. για την καταστροφή του Αστυνομικού Τμήματος\nΑνάγκη για μετεγκατάσταση\n• 04.10.21 | 20:09\nΕπιστολή στον αρχηγό της ΕΛ.ΑΣ.απέστειλαν τα μέλη της Ένωσης Αστυνομικών Υπαλλήλων Ηρακλείου ενημερώνοντας τον για την καταστροφή που υπέστη το Αστυνομικό Τμήμα της περιοχής. Αυτό που ζητούν οι αστυνομικοί είναι η εξεύρεση προσωρινού χώρου προκειμένου να μετεγκατασταθούν καθώς οι καιρικές συνθήκες χειροτερεύουν.\n«Αξιότιμε κ. Αρχηγέ, όπως πολύ καλά γνωρίζετε το Αστυνομικό Τμήμα Μίνωα κρίθηκε μη κατοικήσιμο από την αρμόδια επιτροπή μηχανικών του Δήμου και της Περιφέρειας. Δυστυχώς οι συνάδελφοί μας είναι αδύνατο να προσφέρουν στους συμπολίτες μας αυτά που μπορούν όταν το αστυνομικό τμήμα στεγάζεται σε σκηνές και κοντέινερ ειδικότερα τώρα που οι καιρικές συνθήκες χειροτερεύουν.\nΠαρακαλούμε όπως εξετάσετε το ενδεχόμενο της μεταστέγασης ολόκληρου του Αστυνομικού Τμήματος σε άλλο κτήριο εντός του Αρκαλοχωρίου, που να πληροί τις προϋποθέσεις ενός αστυνομικού τμήματος, έστω και προσωρινά, μέχρι να αποκατασταθούν οι ζημιές στο ήδη υπάρχον κτήριο».


Συντάξεις ΑΠΕ Δανειστές ΔΝΤ\nΩραιος ο "Μπαμπης" ο ελευθερος επαγγελματιας ! Για πες μας ρε Μπαμπη τωρα τι πληρωνεις στην εφορια ? Για πες ρε Μπαμπη αν πληρωνεις στον ΟΑΕΕ αυτα που πρεπει ? Για πες μας ρε Μπαμπη η λεξη "μαυρα" σου λεει κατι ? Για πες μας ρε Μπαμπη αν εχεις υπαλληλους , ποσο και καθε ποτε τους πληρωνεις ? Και τελος αμα θελεις πες μας ρε Μπαμπη ποιο σχολειο τελειωσες......για να στειλουμε και τα δικα μας παιδια για να αποκτησουν το μορφωτικο σου επιπεδο ? Τελικα ο "Μπαμπης" θα μας σωσει.....που τα ξερει....ολα !\nΤσιμπήσατε φασιστάκια? Αυτά τα face news του ΑΠΕ, ήταν ένα κοινωνικό πείραμα για να δούμε όλοι πόσο γρήγορα αυτά μεταδίδονται και ότι δεν είναι καλό να λες ψέματα. Μετά από αυτό, ελπίζουμε να μάθατε και να σταματήσετε την διάδοση face news. Ζήτω η αλήθεια, ζήτω ο Αλέξης και ο Πάνος οι άξιοι ηγέτες μας.\nΆλλαξε κείμενο στο ρομπότ γιατί λέει ασυναρτησίες.\nΑ ώστε γκάφα ήτανε ε; Συγγνώμη παιδιά για τη γκάφα! Μη νομίζετε ότι δεν ήταν γκάφα και ήταν κάτι άλλο! Γκάφα ήταν είπαμε! Μα την αλήθεια!\nΕΤΣΙ ΕΤΣΙ....ΣΥΝΕΧΕΙΑ ΣΦΑΛΙΑΡΕΣ ΘΑ ΤΡΩΤΕ ΑΧΡΗΣΤΟΙ ΑΡΙΣΤΕΡΟΙ ΣΟΣΙΑΛΙΣΤΕΣ ΑΝΘΕΛΛΗΝΕΣ\nΠινακωτή, πινακωτή, από το άλλο μου τ' αφτί!\nΕνα τσουρμο μακακες ξεφτιλιζουν τη χωρα και παιζουν την πινακωτή εις βαρος αυτων που εξουν 'ξεντεριασει'. Τι ντροπη!\nΜα είναι δυνατόν λογικός άνθρωπος να πιστεύει τους κατά συρροή ψεύτες και ανίκανους τυχοδιώκτες; Τυπικό παράδειγμα γελοιότητας ο Τσακαλώτος που έλεγε ότι δεν υπάρχει χρέος, είναι φουλ αριστερός με φουλ επενδύσεις στην black rock -κι όχι στην Ελλάδα - δηλώνει μαρξιστής αλλά έχει κάτσει σαν καλό παιδάκι κι εφαρμόζει νεοφιλελεύθερη πολιτική, ταυτόχρονα κάνει αντιπολίτευση στην πολιτική που υπογράφει με το κίνημα των 53 κλπ. Υπάρχει απέναντι σε αυτά λογικό αντεπιχείρημα στο ότι οι συριζανελ είναι γελοίοι καρεκλολάγνοι χωρίς σχέδιο; Βέβαια το πρόβλημα έχει ονοματεπώνυμο και δεν είναι ο καταληψίας αλέξης αλλά ο Ελληνάρας ψηφοφόρος που λέει ότι όλοι κάνουν τα ίδια. Πριν το ξαναπούν ας σκεφτούν τουλάχιστον τις εκχωρήσεις που έχει κάνει αυτή η κυβέρνηση σε όλα (μακεδονική εθνότητα και γλώσσα, υπερταμείο, κλπ) ΥΓ Μην απαντάτε στα συριζοτρολ, είναι το μοναδικό ενδιαφέρον της μίζερης κι αποτυχημένης ζωής τους\nΟΙ ΣΥΡΙΖΟΑΠΑΤΕΩΝΕΣ ΕΧΟΥΝ ΔΙΟΡΙΣΕΙ ΟΛΟΥΣ ΤΟΥΣ ΑΧΡΗΣΤΟΥΣ ΣΥΡΙΖΟΔΗΜΟΣΙΟΓΡΑΦΟΥΣ ΣΤΟ Α.Π.Ε.. ΚΑΙ ΣΤΗΝ ΕΡΤ.. ΠΟΥ ΠΛΗΡΩΝΕΙ Ο ΕΛΛΗΝΙΚΟΣ ΛΑΟΣ..\nΕίναι ντροπή τα επικοινωνιακά μ΄αυτά τα πράγματα. (Όχι συντάξεις, γενικά) Καμία σοβαρότητα και σχεδόν κάθε μέρα επικοινωνιακά (από κυβέρνηση)\nΓια μένα μεγαλύτερη μείωση πρέπει να φάνε οι κόπρο συνταξιούχοι .Να μην υπάρχει σύνταξη πάνω από 1000 ευρο.Πληρωνουμε ένα σκασμό φόρους για να παίρνουν οι κοπρίτες συντάξεις 1200 και 1500 ευρο με 15 και 25 χρόνια δουλειάς.\nΓιατί βρίζεις τους πατεράδες σου ; Μα πόσο άμυαλος είσαι .\nκανένας δεν παίρνει σύνταξη πάνω από 700 ευρώ με 15 ,η 20 χρόνια δουλειάς αγράμματε.Κόπρους να λες τους δικούς....Δεν ντρέπεσαι ευγενέστατη χαραμοφαη τεμπελόσκυλο.\nΓνήσιο τέκνο του σύριζα ρε Μπάμπη. Οτιδήποτε αντιτασσεται στον Πινόκιο το πετάμε στο κεαδα. Σε λίγο ρε Μπάμπη και το φαινόμενο και τα πρόσωπα που το προκαλούν θα έχουν μπει στο χρονοντουλαπο της ιστορίας. Περαστικά ρε Μπάμπη\nΝα κόψουμε τελείως τις συντάξεις για να δίνουμε επιδόματα 1.000 ευρώ στους "πρόσφυγες", 2.000 στους γύφτους για κάθε παιδί που κάνουν, και 3.000 σε κηφήνες που το ξύνουν όλη μέρα, όπως εσύ. Τα λέω καλά; Το ξέρεις ότι τα λεφτά που παίρνει ένας συνταξιούχος είναι σε ένα μεγάλο ποσοστό τα λεφτά που του κρατούσαν όοοολα αυτά τα χρόνια που δούλευε, έτσι; Είναι δικά του λεφτά, που τα δούλεψε. Ο πατέρας σου βλέπει τι γράφεις δεξιά και αριστερά στο ίντερνετ;\nΟπως βλεπω Μπαμποαποβλητο χρησιμοποιεις την οικογενιακη σου διαλεκτο. Ποιος ξερει ποιος σε ανεθρεψε (και αν) αλλα ενα ειναι σιγουρο. Απετυχε παντελως. Σιγουρα οταν λες 'κοπρο' αυτον εννοεις.\nΚόπροι και αλήτες είστε όλοι στο ΣΥΡΙΖΑ που ζείτε σε βάρος του κοινωνικού συνόλου. Διοριστήκατε όλοι στο δημόσιο απο το παράθυρο, ενώ οι υπόλοιποι κλέβετε την εφορία παίρνοντας παράλληλα και κοινωνικά επιδόματα. Οι συνταξιούχοι πλήρωσαν εισφορές, τις οποίες τις έκλεψε το κράτος. Το αστείο είναι ο,τι στις περισσότερες περιπτώσεις οι μηνιαίες καταβολές στα ταμεία. ήταν μεγαλύτερες απο τη μηνιαία σύνταξη. Ακούμε τώρα τους αγράμματους και αστοιχείωτους του ΣΥΡΙΖΑ, αυτούς που αρνούνται να δουλέψουν, να μιλάνε με αυτόν τον τροπο για αυτούς που δούλεψαν 45 χρόνια.\nΕίμαι ελεύθερος επαγγελματίας 25 χρόνια και πληρώνω ένα σκασμό φόρους για να συντηρώ όλους εσάς τους κοπρίτες συνταξιούχους που βγήκατε 30 40 50 χρόνων σε σύνταξη με 1000 έως 2000 μηνιεως .Που ρε κοπροι στην ΕΕ βγαίνουν σε σύνταξη 40 χρόνων και 50 με τέτοια χρήματα 3 φορές πάνω από τον βασικό ?Στην Γερμανία που είναι ο θείος σμου βγήκε σε σύνταξη στα 67 του με 900 ευρο τον μήνα .Για να μην πούμε για τους δημόσιους που ξύνονται όλοι μέρα και παίρνουν 1000 ευρο. Ερχετε η ώρα σας τεμπελόσκυλα πιστεύω ο Κυριάκος θα σας βάλει στην θέση σας.\nΕιπαμε, το γνωστο κολπο των συριζαιων, να δημιουργουμε αναμπουμπουλα ο ενας να λεει ετσι ο αλλος αλλοιως και απο πανω το ΑΠΕ να λεει αλλα, και να μη δινουμε σημασια στασοβαρα προβληματα που μας απασχολουν. ΑΜ ΔΕ!!


Δείτε έθιμα του Πάσχα σε περιοχές της Ελλάδας – Μαλεβιζιώτης\nΤο Πάσχα είναι η μεγαλύτερη γιορτή του Ελληνισμού. Η Μ. Εβδομάδα και η Ανάσταση ήταν και είναι οι ομορφότερες μέρες του χρόνου τις ζούμε και τις ζει κάθε κομμάτι του απανταχού Ελληνισμού με ευλάβεια, χαρά, προσευχή και αγάπη. Το θείον πάθος οδηγεί στο θρίαμβο της Ανάστασης, στο θάνατο του θανάτου τη νίκη της ζωής σηματοδοτώντας το τέλος του χειμώνα και την αρχή της Ανοιξης.\nΠάσχα είναι το πρώτο ξύπνημα από το βαρύ, βαρύτατο χειμωνιάτικο ύπνο. Είναι κατά πολλούς ειδήμονες η πρώτη ανάσταση της ζωής ύστερα από μια μεγάλη νάρκη κι ένα βαθύ μαρασμό. Και γι’ αυτό γιορτάζεται τόσο χαριτωμένα, τόσο πρωτότυπα. Είναι μεγάλη γιορτή όλων των μεσογειακών λαών. Το Ελληνικό όμως Πάσχα έχει ιδιαίτερο παραδοσιακό χρώμα και χαρακτηριστική αίσθηση.\nΣήμερα σε όλη την Ελλάδα το Πάσχα γιορτάζεται με χριστιανικό ορθόδοξο τρόπο, με αναβίωση παλιών εθίμων (πανελλαδικά), μια ομαδικά λαϊκή διάθεση επιστροφής στη παράδοση και επομένως και στις Πασχαλινές Ελληνικές παραδόσεις, τόσο αλληγορικές και τόσο γνήσιες, αναφέρει το national – pride.org.\nΣτις Μέτρες της Θράκης, τα παιδιά φτιάχνουν το ομοίωμα του Ιούδα και το περιφέρουν στα σπίτια, ζητώντας κλαδιά για να τον κάψουν την επομένη στον Επιτάφιο. Τη Μεγάλη Παρασκευή η πομπή του Επιταφίου σταματά εξω από ενα παρεκκλήσι, όπου εκεί βρίσκεται έτοιμη η φωτιά για να καεί ο Ιούδας. Τη στιγμή που ο ιερέας διαβάζει το σχετικό Ευαγγέλιο ανάβουν τη φωτιά και καίνε το ομοίωμα. Αργότερα θα πάρουν μια χούφτα από εκείνη τη στάχτη και θα τη ρίξουν στα μνήματα.\nΟ χορός επαναλαμβάνεται το απόγευμα στην κεντρική πλατεία του χωριού. Στο Λιτόχωρο την Μ. Πέμπτη, το βράδυ, στολίζονται οι επιτάφιοι που φτιάχνονται από ανύπαντρες κοπέλες, που όλη την Σαρακοστή φτιάχνουν λουλούδια από ύφασμα. Την Μ. Παρασκευή το βράδυ γίνεται στο παζάρι η συνάντηση των Επιταφίων που συνοδεύονται από χορωδίες Λιτοχωριτών, δημιουργώντας ένα εκπληκτικό θέαμα.\nΤο πιο χαρακτηριστικό έθιμο της πόλης, είναι το πολύ γνωστό και μοναδικό «Πάσχα της Λιβαδειάς», που όχι μόνο διατηρείται αλλά χρόνο με το χρόνο ζωντανεύει μιας και οι νεώτεροι συμμετέχουν με ιδιαίτερο μεράκι και κέφι στο έθιμο του «λάκκου». Μετά την Ανάσταση και πριν καλά ξημερώσει οι κάτοικοι ετοιμάζουν την φωτιά. Ένας, κάνοντας το σταυρό του, βάζει φωτιά στο σωρό με τη λαμπάδα της Αναστάσεως.\nΟι φλόγες αγκαλιάζουν το σωρό.\nΜε ραντίσματα νερού και συχνό χτύπημα με ένα μακρύ ξύλο, η θράκα είναι έτοιμη για να ψηθούν τα αρνιά. Το ίδιο γίνεται σε όλους τους «λάκκους» και ανεβαίνουν οι καπνοί, αναρίθμητοι και πυκνοί, σε τέτοιο βαθμό, που σκεπάζουν τον ήλιο που στο μεταξύ ανατέλλει. Η πόλη τυλίγεται σε σύννεφα καπνού. Οι φωτιές είναι έτοιμες και τα αρνιά τοποθετούνται στους «λάκκους».\nΗ περίοδος του Πάσχα έχει μια ξεχωριστή γοητεία στα κυκλαδονήσια. Η Μεγάλη εβδομάδα είναι και για τις Κυκλάδες εποχή πένθους, με κυρίαρχο το έθιμο της νηστείας και της κατάνυξης στις εκκλησιαστικές ακολουθίες.\nΤην Μ. Πέμπτη σε όλα τα νησιά υπάρχουν έθιμα που σχετίζονται με το ζύμωμα κουλουριών και την βαφή των κόκκινων αυγών ενώ την Μ. Παρασκευή γίνεται με τη λιτή μεγαλοπρέπεια η περιφορά του επιταφίου στα φρεσκοασπρισμένα δρομάκια, και τα γλέντια και τους χορούς όλη την εβδομάδα που ακολουθεί. Σε πολλά νησιά το απόγευμα της Κυριακής του Πάσχα οι κάτοικοι συγκεντρώνονται στην πλατεία και παίζουν «μπίλιους», «μπάλες» ή «τσούνια», ένα παραδοσιακό παιχνίδι που θυμίζει μπόουλινγκ το οποίο αποτελείται από εννέα “τσούνια” (=κορίνες) και μια ξύλινη μπάλα.\nΤο βράδυ και μετά το τέλος της ακολουθίας αρχίζει η περιφορά των επιταφίων με πρώτα τα εξαπτέρυγα, το σταυρό και τα φαναράκια και μετά ο επιτάφιος, ο ιερέας και ο κόσμος με αναμμένα κεριά. Η θρησκευτική αυτή πομπή σταματά συχνά στα δρομάκια της πόλης ή των χωριών και γίνονται δεήσεις. Παντού υπάρχουν αναμμένα κεράκια και λιβάνι ενώ οι πιστοί πετάνε λουλούδια στον επιτάφιο σε όλη τη διαδρομή του.\nΌλοι οι επιτάφιοι της πόλης στο τέλος της διαδρομής τους συναντιόνται στην εξέδρα της παραλίας όπου γίνεται δέηση και στη συνέχεια οι επιτάφιοι όλοι επιστρέφουν στις ενορίες τους όπου λίγο πριν εισέλθουν στο ναό, σηκώνονται από πιστούς ψηλά και περνάει από κάτω το εκκλησίασμα για ευλογία. Μετά το τέλος της ακολουθίας παρέες πιστών γυρίζουν όλη τη νύχτα εκτός της πόλης ανάβοντας τα καντήλια στα ξωκλήσια, ψάλλοντας τους ύμνους της ημέρας και προσπαθώντας να ανάψουν τα πιο πολλά καντήλια για το καλό της ημέρας.\nΤην Μεγάλη Πέμπτη φτιάχνουν ένα ανθρώπινο ομοίωμα από ξύλα , τον “Ιούδα” , τον οποίον και περιφέρουν σε όλα τα σπίτια του χωριού και τον οποίον χτυπούν και κακίζουν για την αισχρή προδοσία του.\nΣτην Κρήτη και ειδικά την Μεγάλη Παρασκευή υπάρχει το έθιμο ο Ιερεύς να μνημονεύει εντός της Εκκλησίας πριν την περιφορά του Επιταφίου τα ονόματα όλων των κεκοιμημένων συγχωριανών της κάθε οικογένειας έστω και πολλές γενεές πίσω . Φυσικά ο λαός παρακολουθεί τις ιερές ακολουθίες όλης της Μεγάλης Εβδομάδας . Το Μεγάλο Σάββατο το ομοίωμα του Ιούδα τοποθετείται πάνω στην ρεματιά με τα ξύλα , για τον φόβο των Ιουδαίων , δηλαδή των γειτονικών χωριών που επιδιώκουν να κλέψουν τον Ιούδα .\nΕνώ οι μεγάλοι είναι δοσμένοι στις πασχαλινές δουλειές και στον εκκλησιασμό, τα παιδιά προετοιμάζονται και αυτά για την Ανάσταση του Κυρίου. Παίρνουν μεγάλα κλειδιά από εκείνα που είχαν οι παλιές κλειδαριές, δένουν με ένα σχοινί το κλειδί με μπαρούτι και βάζουν το καρφί στην τρύπα του κλειδιού, το βράδυ της Ανάστασης το χτυπούν δυνατά στον τοίχο για να εκπυρσοκροτήσει και να χαλάσει ο κόσμος. Άλλοι κόβουν μακριές λωρίδες χαρτιού, βάζουν στην άκρη της κάθε λωρίδας μπαρούτι και ένα φυτίλι, την τυλίγουν τριγωνικά, ώστε να προεξέχει το φυτίλι που το ανάβουν και από την ώρα που ο παπάς λεει το «ΧΡΙΣΤΟΣ ΑΝΕΣΤΗ». Το πρωί του Μ. Σαββάτου, η εκκλησία στρώνεται με μυρωμένα λουλούδια του βουνού που λέγονται λαμπρές (μικρά μωβ αρωματικά λουλούδια). Οι νοικοκυρές φτιάχνουν τις λαμπρόπιττες και το γεμιστό αρνί.\nΕτικέτες: αναπαράσταση των ΠαθώνΒρονταδούσικο έθιμοΜΑΣΤΕΛΟπασχαλινά έθιμαρουκετοπόλεμος\nΕνισχύονται με 8,5 εκ. ευρώ οι Αναπτυξιακές της Κρήτης\nΛεωνίδας Καβάκος - ΚΟΑ: «Η μουσική λειτουργεί θεραπευτικά στο ανθρώπινο τραύμα»


Home Ταξιδεύοντας Ταξιδεύοντας με μηχανή Λέσχη Μοτοσυκλετιστών Μηχανιώνας\nΜόλις 30 χιλιόμετρα από τη Θεσσαλονίκη, στη νέα τους πίστα Motocross (Μοτοκρός), παιδιά από 5 εώς 85 ετών απολαμβάνουν το αγαπημένο τους άθλημα. Την σελίδα τους στο internet θα τη βρείτε στο Λέσχη Μοτοσυκλετιστών Μηχανιώνας, όπως και την σελίδα τους στο facebook στο Λέσχη Μοτοσυκλετιστών Μηχανιώνας.\nΠες μας λίγα λόγια για την Λέσχη Μοτοσυκλετιστών Μηχανιώνας\nΟ σύλλογος μας συστάθηκε στα μέσα του 2002 στον τότε δήμο Μηχανιώνας από μια ομάδα ανθρώπων που αγαπούν τους χωμάτινους αγώνες (Motocross – Enduro– Scramble).\nΤο 2003 εγκρίθηκε το καταστατικό του συλλόγου ως αθλητικό σωματείο και πήραμε και αθλητική αναγνώριση\nΑπό το 2011 ανήκουμε στο δυναμικό της Αμοτοε\nΤο 2018 μετά από αίτημα του συλλόγου ο τωρινός δήμος Θερμαϊκού που ανήκουμε μας παραχώρησε μία έκταση για να δημιουργήσουμε πίστα.\nΤι τύπο μοτοσυκλέτας χρησιμοποιείτε\nΤα μέλη του συλλόγου έχουν κυρίως χωμάτινες μοτοσυκλέτες (Motocross & Enduro) .\nΠείτε μας για την πίστα Motocross, τις αγωνιστικές προδιαγραφές κλπ.\nΗ πίστα είναι τύπου Arenacross και χρησιμοποιείται κυρίως για προπόνηση των αθλητών του συλλόγου και των μελών του συλλόγου.\nΟι προδιαγραφές της είναι για αγώνες τύπου Super Cross και Enduro Cross.\nΠόσο ασφαλές είναι για τους αναβάτες και ειδικά για τα παιδιά\nΤο άθλημα είναι ασφαλές γιατί οι αθλητές φορούν όλο τον απαραίτητο εξοπλισμό η συντήρηση της πίστας γίνεται συχνά και υπάρχουν άτομα έμπειρα που καθοδηγούν αυτούς που δεν έχουν πολύ εμπειρία στο άθλημα.\nΓια άλλες εκδηλώσεις που κάνετε θα θέλαμε να μάθουμε περισσότερα\nΟ σύλλογος έχει διοργανώσει κατά την διάρκεια της λειτουργίας του αρκετούς αγώνες .\nΈνα αγώνα Motocross Βορείου Ελλάδος δύο αγώνες Sandcross ένα αγώνα πανελλήνιο Scramble και αρκετούς αγώνες Scramble Βορείου Ελλάδος και ένα αγώνα Enduro Βορείου Ελλάδος.\nPrevious articleΕλληνικό εστιατόριο The Great Greek στο Λος Άντζελες των Η.Π.Α.\nNext articleΤο Ταξίδι – Χρονικά Μοτοσυκλέτας


Πακέτα ραδιοφωνικής διαφήμισης\nΠλάνα διαφήμισης ΚΑΛΟΚΑΙΡΙ 2022\nSUMMER 2022 - ATHENS [TOP TEN YOUNGS]\nSUMMER 2022 - ATHENS [TOP TEN WOMEN]\nSUMMER 2022 - ATHENS [TOP 10 MEN]\nSUMMER 2022 - NEWS & SPORTS\nSUMMER 2022 - ATHENS DYNAMIC AUDIENCE\nSUMMER 2022 - ATHENS XL\nSUMMER 2022 - THESSALONIKI\nSUMMER 2022 - THESSALONIKI LARGE\nSUMMER 2022 - GREECE - BIG CITIES\nΡαδιοφωνικό ταξίδι στην Ελλάδα!\nΔείτε όλους τους ραδιοφωνικούς σταθμούς της Ελλάδας μέσα από τον πρωτοποριακό χάρτη της radiohype!\nLive ανά ώρα το πρόγραμμα της Αθήνας\nΔείτε ζωντανά όλες τις εκπομπές, τους παραγωγούς και τα Προγράμματα του Αθηναϊκού ρδιοφώνου ανά ώρα\nAthens - Όλοι οι παραγωγοί live!\nlounge - Jazz\nΕλληνικά - Ξένα Hits\nΔιαμορφώστε TV & RADIO πλάνο διαφήμισης\nΠΛΑΝΑ ΡΑΔΙΟΦΩΝΙΚΗΣ ΔΙΑΦΗΜΙΣΗΣ\nΔιαμορφώστε τα δικά σας πλάνα ραδιοφωνικής διαφήμισης. Επιλέξτε σταθμούς απο όλη την Ελλάδα!\nΕίδη ραδιοφωνικής διαφήμισης\nΔείτε την τελευταία Έρευνα ακροαματικότητας των σταθμών της Αθήνας\nΑποκτήστε τον έλεγχο της ραδιοφωνικής σας διαφήμισης με το X-planner. Δείτε το demo interface της ροής του ραδιοφωνικoύ σας προγράμματος. Κάθε στιγμή της ημέρας βλέπετε και ακούτε το σποτ σας live!\nTV / RADIO productions\nΚατεβάστε το φυλλάδιό μας\nΕπικοινωνήστε - ζητήστε προσφορά\nRadio advertising in Europe\nAdvertise in Greece with RadioHype\nYour Favorite Stations\nΚΑΛΟΚΑΙΡΙ 2022! 20 Ιουνίου - 10 Ιουλίου. Ενημερώστε τους ακροατές για τις καλοκαιρινές σας εκπτώσεις, προσφορές και προϊοντα στους 10 ραδιοφωνικούς σταθμούς με την υψηλότερη ακροαματικότητα στο νεανικό κοινό. Έμφαση πλάνου Σάββατο και Κυριακή, πρωινές και απογευματινές ώρες που υπάρχει κινήση προς τις παραλιές της Αττικής.\nΠλήθος σποτ: 750 spots\nΠλήθος σταθμών: 10\nΑπό: Δευτέρα 20/06/22\nΈως: Κυριακή 10/07/22\nΕύρος πλάνου: 21 μέρες\nAverage spots per day: 36 spots/day\nΚΑΛΟΚΑΙΡΙ 2022! 20 Ιουνίου - 10 Ιουλίου. Ενημερώστε τους ακροατές για τις καλοκαιρινές σας εκπτώσεις, προσφορές και προϊοντα στους 10 ραδιοφωνικούς σταθμούς με την υψηλότερη ακροαματικότητα στο γυναικείο κοινό. Έμφαση πλάνου Σάββατο και Κυριακή, πρωινές και απογευματινές ώρες που υπάρχει κινήση προς τις παραλιές της Αττικής.\nΠλήθος σποτ: 75 spots\nΠλήθος σταθμών: 45\nAverage spots per day: 4 spots/day\nΚΑΛΟΚΑΙΡΙ 2022! 20 Ιουνίου - 10 Ιουλίου. Ενημερώστε τους ακροατές για τις καλοκαιρινές σας εκπτώσεις, προσφορές και προϊοντα στους 10 ραδιοφωνικούς σταθμούς με την υψηλότερη ακροαματικότητα στο ανδρικό κοινό όλων των ηλικιών. Έμφαση πλάνου Σάββατο και Κυριακή, πρωινές και απογευματινές ώρες που υπάρχει κινήση προς τις παραλιές της Αττικής.\nΚΑΛΟΚΑΙΡΙ 2022! 20 Ιουνίου - 10 Ιουλίου. Ενημερώστε τους ακροατές για τις καλοκαιρινές σας εκπτώσεις, προσφορές και προϊοντα στους ενημερωτικούς και αθλητικούς σταθμούς της Αθήνας. Έμφαση πλάνου Σάββατο και Κυριακή, πρωινές και απογευματινές ώρες που υπάρχει κινήση προς τις παραλιές της Αττικής.\nΠλήθος σποτ: 525 spots\nΠλήθος σταθμών: 7\nAverage spots per day: 25 spots/day\nΚΑΛΟΚΑΙΡΙ 2022! 20 Ιουνίου - 10 Ιουλίου. Ενημερώστε τους ακροατές για τις καλοκαιρινές σας εκπτώσεις, προσφορές και προϊοντα στους 10 ραδιοφωνικούς σταθμούς με την υψηλότερη ακροαματικότητα στο δυναμικό κοινό (ηλικιές 25-55 άνδρες γυναίκες). Έμφαση πλάνου Σάββατο και Κυριακή, πρωινές και απογευματινές ώρες που υπάρχει κινήση προς τις παραλιές της Αττικής.\nΠλήθος σποτ: 150 spots\nΠλήθος σταθμών: 46\nAverage spots per day: 7 spots/day\nΚΑΛΟΚΑΙΡΙ 2022! 20 Ιουνίου - 10 Ιουλίου. Ενημερώστε τους ακροατές για τις καλοκαιρινές σας εκπτώσεις, προσφορές και προϊοντα σε όλους σχεδόν τους σταθμούς της Αθήνας (Μεγάλη κάλυψη σε όλα τα κοινα, ηλικίες και περιοχές). Έμφαση πλάνου Σάββατο και Κυριακή, πρωινές και απογευματινές ώρες που υπάρχει κινήση προς τις παραλιές της Αττικής.\nΠλήθος σποτ: 1575 spots\nΠλήθος σταθμών: 55\nAverage spots per day: 75 spots/day\nΠλήθος σποτ: 375 spots\nΠλήθος σταθμών: 5\nAverage spots per day: 18 spots/day\nΠλήθος σποτ: 900 spots\nΠλήθος σταθμών: 12\nAverage spots per day: 43 spots/day\nΣας ακούνες σε όλη την Ελλάδα. ΚΑΛΟΚΑΙΡΙ 2022! 20 Ιουνίου - 10 Ιουλίου. Ενημερώστε τους ακροατές για τις καλοκαιρινές σας εκπτώσεις, προσφορές και προϊοντα σε όλες τις μεγάλες πόλεις της Ελλάδας.\nΠλήθος σποτ: 3528 spots\nΠλήθος σταθμών: 42\nAverage spots per day: 168 spots/day


Ένα τρυφερό κείμενο από την Αμερικανίδα αρθρογράφο και μαμά Amber Kuiper.\nΣήμερα σε σκέφτομαι, καθώς η αγάπη σου πολλαπλασιάζεται και ερωτεύεσαι αυτό το νέο μωρό που κρατάς στην αγκαλιά σου. Σε σκέφτομαι, καθώς το νήπιό σου τρέχει πάνω σου θέλοντας κι αυτό να το κρατήσεις. Σε σκέφτομαι καθώς προσαρμόζεσαι σε όλα τα καινούρια καθήκοντα που προστέθηκαν στο ήδη γεμάτο πιάτο σου. Σίγουρα θα αισθάνεσαι ότι τα κουμαντάρεις όλα κάπως αδέξια, αλλά αυτό που βλέπουμε εμείς απέξω είναι ότι τα καταφέρνεις με πολλή υπομονή και χάρη. Νιώθεις κουρασμένη, το ξέρω. Εξαντλημένη, βασικά. Αλλά ανάμεσα στην εξάντληση βρίσκεις την ενέργεια να αγαπάς κάθε ένα από τα γλυκά σου παιδιά γιατί είσαι καταπληκτική και η αγάπη που νιώθεις για αυτά είναι τόσο βαθιά, ώστε για χάρη τους θα εγκατέλειπες τον κόσμο ολόκληρο.\nΗ αγάπη σου για τα παιδιά σου είναι υπεράνω κατανόησης. Έρχεται στη μορφή του αλλάγματος της μίας πάνας μετά την άλλη. Σκίζεσαι στα δύο καθώς πρέπει να διαλέξεις ανάμεσα σε ρουχαλάκια μωρού και νηπίου, ενώ αναρωτιέσαι πώς πέρασε τόσο γρήγορα ο καιρός ενώ συνειδητοποιείς πόσο ΤΕΡΑΣΤΙΟ έχει γίνει το μεγαλύτερο παιδί σου. Ακόμα και αν σε γέμισαν με τσίσα και κακά, πλένεις τα χέρια σου και μετά σφίγγεις τα παιδιά σου λίγο περισσότερο γιατί ξέρεις πόσο ευλογημένη είσαι και πόσο γρήγορα περνάει ο καιρός.\nΑυτή η συναισθηματική στιγμή διακόπτεται από ένα μωρό που περιμένει να φάει και ένα νήπιο που αντιδρά δραματικά, καθώς μόλις έχασε ένα παιχνίδι κάτω από τον καναπέ. Διασώζεις το παιχνίδι και του επινοείς μια δραστηριότητα που θα κρατήσει το νήπιο απασχολημένο για αρκετή ώρα μέχρι να ταΐσεις περίπου με την ησυχία σου το μωρό χωρίς το νήπιο να τραβάει τα ρουχαλάκια του. Κάθεσαι και παίρνεις μια βαθιά ανάσα, νιώθοντας ικανοποιημένη που κατάφερες να κάνεις τη μετάβαση. Τα πηγαίνεις μια χαρά! Προσαρμόζεσαι στη νέα σου πραγματικότητα.\nΜετά από πέντε λεπτά ηρεμίας, το νήπιό σου αποφασίζει να έρθει στο δωμάτιο και σου φωνάζει να το βοηθήσεις. Πετάγεσαι, με το μωρό ακόμα στο στήθος σου, για να δεις τι σκαρώνεις. Συνειδητοποιείς ότι οι μέρες του χαλαρού θηλασμού, τότε που κοιτούσες βαθιά μέσα στα μάτια του μωρού σου, έχουν περάσει. Πλέον έχεις γίνει εξπέρ σε «ένα γεύμα στα όρθια».\nΗ ζωή της μαμάς σε αλλάζει, κατά κάποιον τρόπο. Πλέον δεν βρίσκεις χαρά σε ένα δροσερό ντους ή ένα μοντέρνο σύνολο ρούχων (παρόλο που συνεχίζεις να τα απολαμβάνεις περιστασιακά). Μπορεί να μη νιώθεις ο εαυτός σου, ιδιαίτερα τις πρώτες εβδομάδες, παρόλο που τώρα ζεις μερικές από τις πιο τρυφερές στιγμές της ζωής σου. Τώρα βρίσκεις χαρά στις θυσίες που κάνεις για τα παιδιά σου. Θυσιάζεις πράγματα για να μπορούν να είναι η προτεραιότητά σου. Οι άμεσες ανάγκες τους επισκιάζουν οτιδήποτε άλλο θέλεις ή έχεις ανάγκη να κάνεις. Εξαρτώνται απόλυτα από εσένα, και παρόλο που κάποιες φορές νιώθεις αυτό να σε πνίγει, είσαι μαμά και είναι στη φύση σου να το κάνεις.\nΜέρα με τη μέρα, χτίζεις την αυτοπεποίθησή σου. Αποφασίζεις ακόμα και να πας στο σουπερμάρκετ μαζί τους. Ταΐζεις το μωρό προτού φύγεις, πράγμα που σημαίνει ότι έχεις ακριβώς 2,5 ώρες περιθώριο. Αφού βάζεις στην τσάντα σχεδόν ό,τι υπάρχει στο σπίτι, βάζεις τα παιδιά στο αυτοκίνητο και επιστρέφεις μέσα να πάρεις ό,τι άφησες. Το σπίτι είναι ήρεμο, και αποφασίζεις να περάσεις μόλις 10 δευτερόλεπτα χαζεύοντας την πόρτα, απολαμβάνοντας τη γαλήνη, προτού πάρεις μια βαθιά ανάσα και ξεκινήσεις για την τεράστια αποστολή σου. Και να που βρίσκεσαι στο πάρκινγκ του σουπερμάρκετ, αποφασίζοντας πώς θα βάλεις και τα δύο παιδιά μέσα με ασφάλεια.\nΣε σκέφτομαι, αγαπητή μαμά, καθώς παρκάρεις κοντά στα καροτσάκια, βάζοντας με προσοχή το μωρό στο καρότσι του σουπερμάρκετ και προάγοντας το νήπιο σε βοηθό της μαμάς. Σε βλέπω καθώς τρέχεις στους διαδρόμους με το φόβο να διαγράφεται στο πρόσωπό σου, ξέροντας ότι από λεπτό σε λεπτό θα μπορούσε να ξεσπάσει το χάος. Σε βλέπω να περιμένεις στην ουρά του ταμείου, προσπαθώντας να παραμείνεις όσο πιο ήρεμη μπορείς καθώς το νήπιο καταφεύγει σε ένα ξέσπασμα και το μωρό αρχίζει να κλαίει, και εσύ πέφτεις στο φοιτητή ταμεία που δεν έχει ιδέα τι περνάς. Σου δίνει την απόδειξη, που είναι βασικά σαν να σου δίνει ένα μαγικό εισιτήριο. Επιβίωσες, θριάμβευσες, και σου αξίζει ένας καλός καφές.\nΚαθεμία από αυτές τις πρωτιές είναι σπουδαία υπόθεση. Ζεις κάτι τόσο ξεχωριστό, τόσο σημαντικό. Μην αφήσεις κανέναν να σε κάνει να νιώσεις κάτι διαφορετικό. Τα μικρά πράγματα μετρούν, η δουλειά που κάνεις μετράει, και κυρίως ΕΣΥ μετράς. Μέσα από κάθε δύσκολη πρόκληση και μικρή νίκη που συναντάς, ΕΣΥ μετράς.\nγράμμα υποστήριξης, μαμά δυο παιδιών, μαμά με μωρό και νήπιο, μητρότητα, στηριξη


Κάποια πράγματα που πέρασαν απαρατήρητα, στην εκπομπή του Λάκη\nΦεβρουαρίου 18, 2016 spasmenoparathyro\nΈχουμε μία τάση σαν μπλογκ, να παρακολουθούμε τηλεόραση. Δεν κάνουμε διαχωρισμούς στις επιλογές μας ανάμεσα στα «ελεύθερα» ιδιωτικά κανάλια και στα «καθεστωτικά» κρατικά. Γνώμονάς μας για το ποιο κουμπι του πάντα φορτισμένου τηλεχειριστηρίου μας, είναι το πόσο γερό στομάχι χρειάζεται κάποιος για να παρακολουθήσει την εκάστοτε εκπομπή του κάθε καναλιού. Έτσι το ρεπερτόριο που επιλέγουμε, περιλαμβάνει Λυριτζή, Οικονόμου, Πορτοσάλτε, Αυτιά, Καμπουράκη, Βερύκιο, Σίλα Σεραφείμ, Χατζηνικολάου και απογειώνεται με Πρετεντέρη, Παπαχελά και Μπογδάνο. Σε γενικές γραμμές, όσο πιο προκλητικός ο λόγος που φτάνει στα αυτιά μας από το αγαπημένο μας, 48 ιντσών παρακαλώ, χαζοκούτι, τόσες περισσότερες είναι οι πιθανότητες να συγκεντρώσει την προσοχή μας.


Ωρα για σχολείο! - Χανιώτικα Νέα\nΤο καλοκαίρι τελείωσε!! σηματοδοτώντας το τέλος των διακοπών και συνάμα την έναρξη της νέας σχολικής χρονιάς αλλά και του φθινοπώρου το οποίο συνοδεύεται με το συναίσθημα της χαρμολύπης. Οι μέρες της ξενοιασιάς και της ξεκούρασης για τους μαθητές μας δίνουν σιγά-σιγά τη θέση τους στη χαρά των πρώτων ημερών επιστροφής στα σχολεία, στη συνάντηση των συμμαθητών και των δασκάλων και στη μυρωδιά των καινούριων βιβλίων….!! Το ξεκίνημα του σχολείου οδηγεί τα παιδιά όλων των ηλικιών σε μια καινούρια πραγματικότητα. Μερικά παιδιά ξεκινούν τη σχολική ζωή χωρίς δισταγμούς. Ατομικοί παράγοντες όπως, η προσωπικότητα καθώς και το εξελικτικό -οικογενειακό ιστορικό του παιδιού που αφορά στην καλή σωματική υγεία αλλά και στον τρόπο που έχει μεγαλώσει μέχρι τώρα, έχουν αναμφίβολα εξαιρετική σημασία. Οι γονείς θα πρέπει να προετοιμάζουν το παιδί και να του δημιουργούν την επιθυμία για το σχολείο. Να αναδεικνύουν τα θετικά που θα έχει πηγαίνοντας στο σχολείο, και να του απομακρύνουν την ανασφάλεια και το φόβο της απομάκρυνσης από το σπίτι. Ο ρόλος της οικογένειας είναι πολύ σημαντικός ώστε το παιδί να είναι ευέλικτο και δεκτικό σε νέες εμπειρίες. Όταν οι γονείς δε βοηθούν το παιδί ώστε να ωριμάσει και να αυτονομηθεί σύμφωνα πάντα με την ηλικία του, συχνά θα αντιμετωπίζει δυσκολίες έξω από το οικογενειακό περιβάλλον. Ανάλογα με το πώς έχει βιώσει το παιδί τη σχολική ζωή και τις υποχρεώσεις του κατά την έναρξη της σχολικής περιόδου συναντάμε μελαγχολία ή μεγάλη χαρά αλλά πολλές φορές συναντάμε και αυξημένο άγχος και ανασφάλεια. Στην περίπτωση που το παιδί προφασίζεται διάφορα ώστε να αποφύγει το σχολείο καλό θα είναι οι γονείς να μην είναι ούτε τιμωρητικοί ούτε ενισχυτικοί αυτής της συμπεριφοράς. Θα πρέπει να προσπαθούν να ακούν το παιδί, να το ανακουφίζουν παρέχοντάς του ασφάλεια και ενισχύοντάς το δυναμικό του αλλά και τα θετικά της σχολικής ζωής.\nΚάποιες χρήσιμες ιδέες για τους γονείς με σκοπό να βοηθήσουν τα παιδιά να διαχειριστούν ενεργά το άγχος τους και γιατί όχι να το αποφύγουν:\n• Επισκεφθείτε μαζί του το σχολείο κάποια μέρα πριν ανοίξει, για να δει έστω και απ’ έξω το χώρο.\n• Την πρώτη ημέρα καλό θα ήταν να το συνοδεύσετε στο σχολείο. Η παρουσία σας εκεί θα το ανακουφίσει, καθώς δε θα αισθάνεται μόνο του τουλάχιστον τα πρώτα λεπτά επαφής με το καινούριο περιβάλλον. Ο σκοπός είναι να του δώσετε θάρρος στην αρχή για να αισθάνεται στη συνέχεια άνετα να πηγαίνει μόνο του.\n• Μιλήστε του για τα δικά σας βιώματα και φόβους την πρώτη ημέρα στο σχολείο και πώς τους διαχειριστήκατε..\n• Αφουγκραστείτε τα συναισθήματα και τις ανησυχίες του παιδιού σας και βοηθήστε το να τα εξωτερικεύσει και να τα μοιραστεί μαζί σας .\n• Καταπολεμήστε τους δικούς σας φόβους και το άγχος του αποχωρισμού. Αν δει εσάς ανήσυχους ή αγχωμένους θα θεωρήσει το φόβο του δικαιολογημένο και δε θα κάνει καμία προσπάθεια να τον αντιμετωπίσει. Μην υποτιμάτε τους φόβους και μην του δείξετε ότι σας φαίνονται ασήμαντοι σ’ εκείνο φαίνονται τεράστιοι όπως ακριβώς και σε εσάς οι δικοί σας.\n• Διαλέξτε μαζί τα σχολικά είδη και μεταδώστε του ενθουσιασμό, δώστε του κίνητρα για να πάει στο σχολείο: πείτε του για τους καινούριους φίλους που θα γνωρίσει, και τις νέες γνώσεις που θα αποκτήσει.\n• Μάθετε τα πώς να διαχειριστούν τον χρόνο τους αποτελεσματικά .Με λίγο προσεκτικό προγραμματισμό μπορούν να μειώσουν ή να εξαλείψουν μεγάλη πίεση.\n• Δώστε έμφαση στην οργάνωση και στην βελτίωση των συνθηκών μελέτης .\n• Ο σωστά διαμορφωμένος χώρος και φωτισμός αλλά κυρίως η ηρεμία και τα σταθερά ωράρια είναι σημαντικά για μια σωστή και αποτελεσματική μελέτη.\n• Κατανοήστε το μαθησιακό προφίλ του παιδιού σας. Με ποιόν τρόπο το παιδί σας μαθαίνει και αφομοιώνει τη γνώση ευκολότερα και βοηθήστε ώστε να επιτευχθεί η σταδιακή αυτονόμηση του στις καθημερινές σχολικές υποχρεώσεις. Όταν οι γονείς αναλαμβάνουν την ευθύνη της καθημερινής μελέτης τα παιδιά συχνά νιώθουν ότι χωρίς την βοήθεια των γονέων δεν μπορούν να ανταπεξέλθουν στα μαθήματα του σχολείου. Με αποτέλεσμα τα παιδιά να δυσκολεύονται όλο και περισσότερο να διαβάσουν μόνα τους. Να βιώνουν πολύ άγχος και πίεση από το γονέα την ώρα που τα διαβάζει. Με την παρέμβαση των γονέων στο καθημερινό διάβασμα τα παιδιά δεν αναπτύσσουν την κριτική σκέψη ενώ συνηθίζουν να μαθαίνουν με τη χρήση της αποστήθισης και της μίμησης. Με αποτέλεσμα να έχουν βραχυπρόθεσμη μνήμη στα όσα μαθαίνουν από τους γονείς τους. Συχνά βαριούνται το μάθημα στην τάξη και δεν έχουν και σε ιδιαίτερη εκτίμηση τους εκπαιδευτικούς του σχολείου τους. Τρέμουν στην ιδέα μιας πιθανής σχολικής αποτυχίας τους κυρίως λόγω της κριτικής και συχνά της απόρριψης που θα βίωσουν από τους γονείς τους. Βασικό κίνητρο για να είναι καλοί μαθητές είναι συχνά η σκέψη ¨για να μη φωνάζουν οι γονείς τους¨. Αυτό που δεν συνειδητοποιούν οι γονείς είναι ότι δημιουργούν μια εξάρτηση στο παιδί τους και ουσιαστικά το μαθαίνουν να περπατάει υποβασταζόμενο ώστε να μην ξέρει και να μην μπορεί να στηριχθεί στις δικές του δυνάμεις. Συχνά υπάρχει έλλειμμα αυτοπεποίθησης και αυτενέργειας και νιώθουν ότι καταρρέουν στη παραμικρή σχολική ή μη αποτυχία. Ο βαθμός αυτοεκτίμησης ενός παιδιού καθορίζεται από την αξία που του αποδίδουν οι σημαντικοί «άλλοι», και αυτοί είναι οι γονείς, τα αδέλφια, η ευρύτερη οικογένεια, το σχολικό περιβάλλον των οποίων η γνώμη μετράει για την εικόνα του. Η σωστή διαχείριση και αποδοχή μιας ενδεχόμενης αποτυχίας μαθαίνεται στο σχολικό πλαίσιο. Με την προϋπόθεση ότι έχει επιτραπεί στο παιδί να αποτύχει μερικές φορές. Υπερπροστατεύοντας και καλύπτοντας συνεχώς τις αδυναμίες των παιδιών , εκείνα ουσιαστικά δεν τις ξεπερνούν ποτέ. Οι γονείς οφείλουν να βάλουν σε προτεραιότητα την ψυχική υγεία και ευτυχία των παιδιών τους ενισχύοντας την αυτονόμηση τους σε ότι τα αφορά και δείχνοντας περισσότερη αποδοχή και εμπιστοσύνη στις δυνάμεις τους . Καλή προσαρμογή λοιπόν, καλή και δημιουργική σχολική χρονιά σε όλους, μαθητές γονείς και εκπαιδευτικούς .\nγονείς νέα σχολική χρονιά παιδί Σχολείο\n11 Σεπτεμβρίου 2019 9:01 πμ


Κις με κολοκυθάκια | Χρυσές Συνταγές\nΑρχικήΠιάτα με υπογραφήΓαλάτεια ΠαμπορίδηΚις με κολοκυθάκια\nEνα ονειρεμένο φαγητό που δεν το φτιάχνω συχνά αλλά το λατρεύω. Αυτοσχεδιάστε με τη γέμιση, βάλτε ό,τι τραβάει η όρεξή σας. Στη συγκεκριμένη συνταγή έχω βάλει μπέικον, κρεμμύδι και κολοκυθάκια. Το μυστικό σε αυτή τη πίτα; Το τυρί στο ζυμάρι. Θα κάνει τη βάση του κις σας πιο τραγανή και νοστιμότατη.\n170γρ. βούτυρο ανάλατο,\n½ φλ. τυρί τσένταρ τριμμένο,\n4 κουταλιές παγωμένο νερό,\n2 κουταλάκια ξίδι μήλου ή κόκκινο,\n1 ασπράδι αυγού, ελαφρά κτυπημένο.\n6 φέτες μπέικον,\n1 φλ. κεφαλοτύρι τριμμένο,\nΒουτυρώνετε και αλευρώνετε ένα στρογγυλό ταψάκι για τάρτες 25 εκ. με αποσπώμενη βάση. Εναλλακτικά, μπορείτε να χρησιμοποιήσετε ταψάκι για κέικ με αποσπώμενα τοιχώματα. Απλά, το κις σας δεν θα έχει τα χαρακτηριστικά κυματιστά τοιχώματα.\nΚόβετε το βούτυρο σε κυβάκια 1 ½ εκ. περίπου και το βάζετε στην κατάψυξη μέχρι να ετοιμάστε τα υπόλοιπα υλικά. Το βούτυρό σας πρέπει να είναι πολύ κρύο όταν θα το αναμίξετε με το αλεύρι, ειδικά αν ο καιρός είναι ζεστός.\nΑυτή η ζύμη γίνεται πολύ εύκολα σε ένα food-processor με μεταλλική λεπίδα. Βάζετε το αλεύρι, το τυρί και το αλάτι στον κάδο και αλέθετε για λίγα δευτερόλεπτα να αναμιχθούν. Προσθέτετε το μισό βούτυρο και αλέθετε με μικρά διαλείμματα, μέχρι το μίγμα σας να μοιάζει σαν χοντρή άμμος. Ανακατεύοντας με ένα πιρούνι θα δείτε το μίγμα καλύτερα. Προσθέτετε το υπόλοιπο βούτυρο και αλέθετε λίγα δευτερόλεπτα μέχρι το βούτυρο να έχει το μέγεθος μπιζελιού (αν δεν έχετε food processor, τότε ρυζιάζετε με τα δάκτυλα το βούτυρο στο αλεύρι). Ρίχνετε το νερό και το ξίδι. Αλέθετε ξανά για λίγα δευτερόλεπτα. «Τσιμπήστε» με τα δυο σας δάκτυλα το μίγμα. Αν κολλά και δεν διαλύεται, τότε το ζυμάρι σας είναι έτοιμο. Αν σας φανεί πολύ στεγνό και δεν κολλά, τότε προσθέτετε ακόμα ½ κουταλιά νερό. Δεν θα έχει σχηματιστεί ζύμη στον κάδο. Θα βλέπετε ένα μίγμα χοντρής άμμου με κάποια πιο μεγάλα κομμάτια βουτύρου.\nΑπλώνετε στον πάγκο της κουζίνας ένα κομμάτι πλαστική μεμβράνη. Βάζετε το μίγμα της ζύμης στο κέντρο. Με τη βοήθεια της μεμβράνης πιέζετε το μίγμα για να ενωθεί η ζύμη και να σχηματιστεί μια μπάλα. Μη ζυμώσετε το μίγμα. Μόλις ενωθούν τα υλικά, τελειώσατε. Τυλίγετε την μπάλα με μεμβράνη και με τα χέρια σπρώξτε προς τα κάτω να γίνει χοντρός δίσκος. Βάζετε τη ζύμη στο ψυγείο για 30 λεπτά να σφίξει.\nΠροθερμαίνετε το φούρνο στους 210°C. Απλώνετε στον πάγκο ένα κομμάτι αντικολλητική λαδόκολλα. Βάζετε τη ζύμη στο κέντρο. Με τον πλάστη ανοίγετε ένα στρογγυλό φύλλο στη διάμετρο του ταψιού σας συν 2-3 εκατοστά για τα τοιχώματα. Αν κολλάει ο πλάστης πασπαλίζετε τη ζύμη με λίγο αλεύρι.\nΒάζετε τα χέρια σας κάτω από την αντικολλητική λαδόκολλα και γυρίζετε τη ζύμη ανάποδα, κατευθείαν μέσα στο ταψί σας. Βγάζετε τη λαδόκολλα και «τακτοποιείτε» τη ζύμη στο ταψί, κόβοντας όση εξέχει. Αν σας σπάσει σε κάποια σημεία μην αγχωθείτε, απλά ενώστε την με τα δάκτυλα. Αν κάποιο σημείο στα τοιχώματα είναι χαμηλό προσθέστε ζύμη από αυτή που σας περίσσεψε.\nΒάζετε ένα κομμάτι αντικολλητική λαδόκολλα μέσα στο ταψί σας πάνω από τη ζύμη. Καλύπτετε τη λαδόκολλα με ρύζι, φακές ή φασόλια. Αυτό θα κρατά τη ζύμη να μη φουσκώσει στη μέση ενώ την ψήνετε. Βάζετε το ταψί στον προθερμασμένο φούρνο για 20 λεπτά (φωτό 1). Στη συνέχεια, αφαιρείτε τη λαδόκολλα με το ρύζι και τρυπάτε τη ζύμη με ένα πιρούνι προσέχοντας να μη βγάλετε μεγάλες και βαθιές τρύπες γιατί μετά θα σας «δραπετεύσει» η ρευστή γέμιση. Βάζετε γύρω γύρω από το ταψί ένα «δακτυλίδι» από αλουνομόχαρτο (φωτό 2). Αυτό θα εμποδίσει τα τοιχώματα από το να καούν ενώ ψήνετε η βάση. Βάζετε το ταψί πίσω στο φούρνο για ακόμα 15-20 λεπτά ή μέχρι η βάση να είναι ψημένη.\nΚτυπάτε ελαφρά το ασπράδι με ένα πιρούνι. Μόλις βγάλατε τη βάση από το φούρνο, με ένα πινέλο ζαχαροπλαστικής, απλώνετε το ασπράδι σε όλη τη βάση και τα τοιχώματα της ζύμης. Το ασπράδι θα ψηθεί από τη θερμότητα και θα «σφραγίσει» τη ζύμη ώστε να μην έχετε «διαρροή» από τη γέμιση. Αν νομίζετε ότι δεν έπηξε καλά το ασπράδι, βάζετε τη ζύμη πίσω στον ζεστό φούρνο για 1 λεπτό περίπου. Σε αυτό το στάδιο μπορείτε να φυλάξετε τη ζύμη για 24 ώρες σε θερμοκρασία δωματίου.\nΦτιάχνετε τη γέμιση: Προθερμαίνετε το φούρνο στους 175°C. Κόβετε το μπέικον σε κομμάτια 2X2 εκ. περιπου. Τα βάζετε σε ένα τηγάνι και το τοποθετείτε σε μέτρια φωτιά. Σοτάρετε λίγα λεπτά μέχρι το μπέικον να βγάλει το λάδι του αλλά όχι να γίνει τραγανό. Το βγάζετε μόλις αρχίσει να παίρνει χρώμα. Στο ίδιο τηγάνι, βάζετε το κρεμμύδι με μια πρέζα αλάτι. Σοτάρετε λίγα λεπτά μέχρι να μαλακώσει.\nΣυναρμολογείτε το κις: Βάζετε στη βάση της ζύμης το μπέικον. Πασπαλίζετε με το κρεμμύδι και το μισό από το κεφαλοτύρι. Κόβετε τα κολοκυθάκια σε λωρίδες (κορδέλες) με τη βοήθεια ενός αποφλοιωτή λαχανικών. Τις βάζετε στη ζύμη φτιάχνοντας διάφορα σχήματα (φωτό 3).\nΚτυπάτε τα αυγά σε ένα μπολ μαζί με το γάλα και την κρέμα γάλακτος. Αλατοπιπερώνετε και βάζετε λίγο μοσχοκάρυδο. Τοποθετείτε το μίγμα σε ένα δοχείο με στόμιο. Ακουμπάτε το ταψί με τη ζύμη σας σε ένα άλλο πιο μεγάλο ταψί/ράφι του φούρνου σας. Περιχύνετε τη γέμιση ανάμεσα στις κορδέλες με τα κολοκυθάκια (φωτό 4). Πασπαλίζετε με το υπόλοιπο τυρί και μεταφέρετε τη ζύμη μαζί με το\nταψί στον προθερμασμένο φούρνο.\nΨήνετε για 35-40 λεπτά, μέχρι η γέμιση να μην είναι ρευστή. Αν δείτε ότι τα τοιχώματα έχουν κοκκινίσει, βάζετε το «δακτυλίδι» με αλουμινόχαρτο που λέγαμε πριν.\nΑφήνετε το κις να κρυώσει εντελώς πριν το βγάλετε από το ταψί του. Το σερβίρετε σε θερμοκρασία δωματίου.


Ειδήσεις για Έλενα Μπάση - Spoiler και νέα\nΠαίκτρια, που έκανε… χαμό στο The Bachelor αποκάλυψε σε συνέντευξή της ότι δήλωσε συμμετοχή και στο νέο ριάλιτι του Alpha, όπου θα πήγαινε με τον σύντροφό της. The Bachelor: Η γνωστή, πλέον ξανθιά, θα πήγαινε άνετα στο Battle of the couples, όπως τόνισε χαρακτηριστικά, το οποίο μάλιστα θα παρουσιάζει και ο Παναγιώτης Βασιλάκος, αλλά άλλαξε γνώμη και εξήγησε τους λόγους. Ο λόγος φυσικά για την «38χρονη» Έλενα Μπάση. Αναλυτικά όσα είπε: -Αντιμετώπισες με χιούμορ τα σχόλια για την ηλικία σου. Άλλη στη θέση σου μπορεί να μιλούσε και για bullying. «Αν ήμουν πιο ευαίσθητη ή πιο ανώριμη, αν το μυαλό μου ήταν «κλειστό» και δεν είχα ταξιδέψει, μπορεί και να είχα στενοχωρηθεί. Εγώ γελάω με το επίπεδο και τις αντιλήψεις κάποιων ανθρώπων. Δεν μπορώ να θυμώσω. Θυμώνω μόνο με σοβαρά πράγματα πια. Δεν είμαι τόσο μυγιάγγιχτη». -Στο «Bachelor» πήγες για να βρεις σύντροφο ή για λόγους δημοσιότητας; Η πρώτη μου σκέψη ήταν η δημοσιότητα, γιατί τόσα χρόνια σε αυτή τη δουλειά κατάλαβα ότι για να πας λίγο μπροστά, πρέπει να περάσεις πρώτα από ένα reality ή να προβληθείς μέσα από μια σχέση. Εγώ δεν επέλεξα ποτέ να τα φτιάξω με κάποιον γνωστό για να βγω μπροστά, οπότε μόλις έτυχε το reality, είπα «γιατί όχι;». Και ναι, πήγα free, οπότε θα μπορούσα και να ερωτευτώ. -Χάρηκες που κέρδισε η Νικολέττα την καρδιά του Παναγιώτη Βασιλάκου; «Αφού δεν κέρδισα εγώ, χάρηκα που κέρδισε η Νικολέττα. Η αλήθεια είναι πως δεν το πάλεψα πολύ. Κατάλαβα τι έπρεπε να κάνω, αλλά κάποια στιγμή βλέπεις πως είναι και θέμα χημείας. Στο μεταξύ, ήρθα και πολύ κοντά με τη Νικόλ και έβλεπα πόσο ερωτευμένη είναι. Καμιά φορά το βλέπεις ότι δεν έχεις και πολλά περιθώρια. Εγώ,…\nΠαραμυθατζού μεγάλη αλλά με εκρηκτική προσωπικότητα, η Έλενα Μπάση κατάφερε να ξεχωρίσει αμέσως στο ριάλιτι «Bachelor». Το τηλεοπτικό κοινό την κατάλαβε και την τρόλαρε από την πρώτη στιγμή, στο Τwitter, με αφορμή τη δήλωσή της πως είναι 38 ετών. Όμως, τι 38, τι 48, για τη γνωστή τραγουδίστρια η ηλικία είναι απλά ένας αριθμός και δεν ενοχλήθηκε καθόλου από τα σχετικά «τιτιβίσματα», απεναντίας τα διασκέδασε! Ανθρωπος έξω καρδιά, η Ελενα μετράει ήδη αρκετά χιλιόμετρα στο πεντάγραμμο, με σουξέ και συνεργασίες με σημαντικούς καλλιτέχνες, όπως ο Χρήστος Δάντης, ο Σταμάτης Γονίδης, ο Βασίλης Καρράς, ο Θέμης Αδαμαντίδης, ο Στέλιος Ρόκκος και ο Ζαφείρης Μελάς. Η «Espresso» την εντόπισε στη Νέα Υόρκη, όπου ζει σχεδόν μόνιμα τα τελευταία πέντε χρόνια, και μας ξεδίπλωσε… το νήμα της προσωπικής της διαδρομής: από τα παιδικά της χρόνια στα μπουζούκια με τον καλλιτέχνη πατέρα της, τις υψηλές επιδόσεις της στη σκοποβολή και το όνειρό της να κάνει μιούζικαλ στο Broadway, μέχρι την απόφασή της να κλειστεί σε μοναστήρι και να συμμετάσχει στο reality του Alpha. Παράλληλα αποκαλύπτει πρώτη φορά πως έπεσε θύμα σεξουαλικής παρενόχλησης από αθλητικό παράγοντα όταν ήταν ανήλικη. Τι θυμάσαι από το πρώτο σου ταξίδι στις ΗΠΑ; Ήρθα πρώτη φορά το 2014 για να κάνω τρεις εμφανίσεις σε ένα μαγαζί στο Μανχάταν, όπου ήταν συνέταιροι οι Magna με την Άννα Βίσση. Είχα κάνει ένα τραγούδι με τον Χριστόδουλο Σιγανό και τον Valentino εκείνη την εποχή, μια διασκευή στο νησιώτικο «Να σ’ αγαπώ ήντα ‘θελα», και είχε ακουστεί πολύ. Έτσι, με κάλεσαν. Πλέον είμαι σχεδόν μόνιμη κάτοικος Αμερικής. Πηγαίνω κι έρχομαι. Ακόμη…\nBachelor: Η Έλενα Μπάση πέταξε μπηχτή στον Βασιλάκο\nΗ Έλενα Μπάση μπορεί να αποχώρησε σχετικά νωρίς από το Bachelor, ωστόσο βρίσκεται ακόμα και τώρα στο προσκήνιο με τις εξελίξεις στην προσωπική της ζωή. Η ξανθιά τραγουδίστρια έγινε άμεσα γίνει viral στα social media, καθώς η ηλικία, που δήλωσε στο The Bachelor συζητήθηκε πολύ στα social media με αρκετούς χρήστες να αντιλαμβάνονται πως κάτι δεν πήγαινε καλά με την ηλικία της. Η ίδια να δήλωνε 38 ετών, η μεγάλη αποκάλυψη ήρθε μετά το τέλος του ριάλιτι, όταν η Έλενα Μπάση έδειξε on camera την ταυτότητά της, τη μέρα που βρέθηκε καλεσμένη στην εκπομπή της Ναταλίας Γερμανού, όπου και αποκάλυψε πως είναι γεννημένη το 1978, δηλαδή φέτος γίνεται 43 ετών. Από την αρχή του Bachelor, η Έλενα Μπάση είχε εκφράσει ανοιχτά τα συναισθήματά της για τον πρώτο Έλληνα εργένη, όμως ο Παναγιώτης Βασιλάκος τελικά ολοκλήρωσε το ριάλιτι επιλέγοντας τη Νικολέττα Τσομπανίδου. Με αφορμή το νέο του ξεκίνημα ως παρουσιαστής του Battle of the Couples, η Έλενα Μπάση έστειλε δημόσια τις ευχές της στον Παναγιώτη, πετώντας παράλληλα και την μπηχτή της στο Instagram. «Καλή επιτυχία Παναγιώτη μου @vasilakospanagiotis12 στο νέο reality @Battle of the couples του @alphatv !Να μην ξεχάσεις όμως ποτέ και την μάχη αυτή που δώσαμε κάποτε για σένα στο @thebachelorgralphatv#», έγραψε χαρακτηριστικά η Έλενα Μπάση για τον πρώτο Έλληνα Bachelor. https://www.instagram.com/tv/CK91Ur0F8eL


Κόντε: «Δεν σκέφτηκα να παραιτηθώ από την Τότεναμ» - Fosonline\nΚόντε: «Δεν σκέφτηκα να παραιτηθώ από την Τότεναμ»\nΠαρασκευή, 25/02/2022 16:59\nΟ Αντόνιο Κόντε με δηλώσεις του τόνισε πως παραμένει στην τεχνική ηγεσία της Τότεναμ, ενώ δεν σκέφτηκε ποτέ να παραιτηθεί.\nΣτο παιχνίδι με τη Μπέρνλι η Τότεναμ γνώρισε την 4η ήττα της στα πέντε τελευταία παιχνίδια της στην Premier League. Οι Spurs έμειναν αρκετά πίσω από τη Μάντσεστερ Γιουνάιτεντ με την οποία και παλεύουν για μία θέση στην πρώτη τετράδα.\nΜετά και από αυτή την ήττα αναπτύχθηκε έντονη φημολογία σύμφωνα με την οποία ο Αντόνιο Κόντε θα αποτελέσει παρελθόν για τους Λονδρέζους. Ο Ιταλός προπονητής σε δηλώσεις του εμφανίστηκε απογοητευμένος από την ήττα της ομάδας του, αλλά διέψευσε τη φημολογία ότι ήταν έτοιμος να παραιτηθεί από την τεχνική ηγεσία της Τότεναμ.\n«Μένω στην Τότεναμ. Ο πρόεδρος, Ντάνιελ Λίβι, γνωρίζει πολύ καλά ότι βρίσκομαι εδώ για να βοηθήσω το club και θα το κάνω μέχρι το τέλος. Αυτή είναι η πραγματικότητα, ξέρει ότι δουλεύουμε πολύ σκληρά. Δεν ήμουν έτοιμος να παραιτηθώ μετά την ήττα από την Μπέρνλι. Δεν είμαι όμως κάποιος που μπορεί να είναι χαρούμενος μετά από ήττα, ούτε θα πάω στη συνέντευξη Τύπου και θα χαμογελάω», ανέφερε ο Αντόνιο Κόντε.


Τόκιο 2020: Θετικός στον κορονοϊό αθλητής της Ουγκάντα\nJapan Olympics COPYRIGHT 2021 THE ASSOCIATED PRESS. ALL RIGHTS RESERVED\nΜέλος της ολυμπιακής ομάδας της Ουγκάντα βρέθηκε θετικό στην Covid-19, ενώ είχε κάνει και τις δυο δόσεις εμβολίου AstraZeneca.\nnews247 20 Ιουνίου 2021 17:58\nΘετικό στον κορονοϊό βρέθηκε μέλος της ολυμπιακής ομάδας της Ουγκάντα κατά την άφιξή της ομάδας στην Ιαπωνία το Σάββατο, για τους Ολυμπιακούς Αγώνες, που θα διεξαχθούν σε περίπου σε έναν μήνα στο Τόκιο.\nΣύμφωνα με το Εθνικό Ραδιοτηλεοπτικό Οργανισμό της Ιαπωνίας, NHK, εννέα αθλητές και προπονητές έφτασαν στο αεροδρόμιο Ναρίτα κοντά στο Τόκιο και ένας από αυτούς βρέθηκε θετικός κατά τη διάρκεια της εξέτασης στο αεροδρόμιο.\nΑξίζει ωστόσο να σημειωθεί πως όλα τα μέλη της αποστολής είχαν πραγματοποιήσει και τις δύο δόσεις του εμβολίου της AstraZeneca, ενώ είχαν στα χέρια τους αρνητικό τεστ εντός των τελευταίων 72 ωρών, πριν αναχωρήσουν για την Ιαπωνία.\nΟ αθλητής που βρέθηκε θετικός μπήκε σε καραντίνα ενώ οι υπόλοιποι ταξίδεψαν στην πόλη Ιζουμισάνομ κοντά στην Οζάκα, που είναι και η πόλη υποδοχής των αθλητών.\nΗ αποστολή της Ουγκάντα είναι η δεύτερη ομάδα ξένων αθλητών που έφτασε για τους Ολυμπιακούς Αγώνες, μετά την άφιξη της αυστραλιανής γυναικείας ομάδας σόφτμπολ την 1η Ιουνίου.\nΤην ίδια στιγμή, η απόφαση των Αρχών να πραγματοποιήσουν τους Ολυμπιακούς Αγώνες παρά την πανδημία έχει διχάσει την ιαπωνική κοινή γνώμη, καθώς σύμφωνα με έρευνα του ειδησεογραφικού πρακτορείου Κιόντο, το 86% των πολιτών φοβάται σημαντική αύξηση των κρουσμάτων, ενώ το 40% θα ήθελε όλοι οι αγώνες να γίνουν χωρίς της παρουσία θεατών. Από την πλευρά της η Κυβέρνηση δηλώνει πως κατανοεί και σέβεται την ανησυχία των πολιτών, όμως υποστηρίζει πως έχει λάβει όλα τα απαραίτητα μέτρα προστασίας κατά την εξάπλωση του κορονοϊού, τονίζοντας πως οι Ολυμπιακοί Αγώνες θα είναι ασφαλείς.\nΠΕΡΙΣΣΟΤΕΡΑ: Ιαπωνία, Ολυμπιακοί Αγώνες, Κορονοϊός, Covid-19


ΕΛ ΑΛΑΜΕΪΝ - ΗΤΑΝ ΚΑΙ Η ΚΥΠΡΟΣ ΕΚΕΙ\nΙστορικό ντοκιμαντέρ του Άντρου Παυλίδη με θέμα την γνωστή και σημαντική μάχη του Ελ Αλαμέιν στην Αίγυπρο, η οποία αποτέλεσε σημαντικό πλήγμα στις ναζιστικές δυνάμεις και στην προέλαση τους προς τα νότια παράλια της Μεσογείου. Το ντοκυμανταίρ επικεντρώνεται κυρίως στην συμμετοχή των Κυπρίων στην μάχη αυτή. Μέσα από συνεντεύξεις με ιστορικούς αναλυτές και ανθρώπους που γνώρισαν τα γεγονότα από κοντά ή συμμετείχαν στις μάχες, γνωρίζουμε τις λεπτομέρειες και τις συνθήκες της εποχής. Αρχειακό υλικό από τις μάχες του Δευτέρου Παγκοσμίου Πολέμου διανθίζει τις συνεντεύξεις αυτές και εμπλουτίζει το ντοκυμανταίρ.\nΜαυρόασπρες σκηνές και εικόνες από τον Β΄ Παγκόσμιο πόλεμο\nΜαυρόασπρες σκηνές και εικόνες από τον Β΄ Παγκόσμιο πόλεμο, στην Αλεξάνδρεια, Κάιρο, Ελ Αλαμέιν\nΣκηνές από την Αλεξάνδρεια, Κάιρο, Ελ Αλαμέιν\nΠλάνα ανταρτών ΕΛΑΣ, αντάρτικο κατά του φασισμού\nΝεκροταφείο πεσόντων Ελλήνων του Ελ Αλαμέϊν, στην Αίγυπτο.\nΓραφικό Κυπρίων πεσόντων της μάχης του Ελ Αλαμέϊν\nΓΟΥΙΝΣΤΟΝ ΤΣΟΡΤΣΙΛ, Βρεττανός Πρωθυπουργός, ΦΡΑΝΚΛΙΝΟΣ ΡΟΥΣΒΕΛΤ, Πρόεδρος ΗΠΑ, ΙΩΣΗΦ ΣΤΑΛΙΝ, ΓΓ ΕΣΣΔ, συνάντηση των τριών


Nokia, Έχει πουλήσει 7 εκ. τεμάχια Lumia smartphones | Techblog.gr\nNokia, Έχει πουλήσει 7 εκ. τεμάχια Lumia smartphones\nΠέμπτη, 06/09/2012 · Κώστας Βλαχάκης Nokia\nΚατά τη διάρκεια του χθεσινοβραδινού event των Nokia και Microsoft στην Αμερική όπου ανακοινώθηκαν τα νέα Nokia Lumia 920 και Nokia Lumia 820 ο Φινλανδός δεν έχασε την ευκαρία να αναφέρει τις επιδόσεις των τωρινών μοντέλων Lumia σε πωλήσεις. Συγκεκριμένα ανέφερε ότι μέχρι σήμερα έχει πουλήσει 7 εκ. τεμάχια σε ολόκληρο τον κόσμο και τα Windows Phone 8 smartphones βρίσκονται προ των πυλών!…\nΝαι,και τα 6,5 μυρια ειναι σε αγγελιες..Ασε μας ρε Νοκια,με τα φιδακια σου!\n@Teo Ακόμα και το πόσα τεμάχια σε νούμερα έχει πουλήσει η συγκεκριμένη εταιρία σε πειράζει? Δηλαδή πού να έκανε και κανένα καλό σχόλια ο Κώστας για τη nokia (υποθετικά μιλώντας πάντα) να δούμε τί θα έκανες τότε! Μερικοί είστε αδιόρθωτοι και φανατισμένοι! Δεν πειράζει όμως! Εσείς χάνετε!\nΜε 4 μοντέλα 7 εκατομμύρια και μικρότερο κέρδος ανα συσκευή σε σχέση με το symbian ενώ η Samsung 20 με το S3. Ωραία πράγματα!


Τα βασικά τουριστικά μεγέθη της ΑΜΘ για το 2018 - Η ΓΝΩΜΗ\nΤα βασικά τουριστικά μεγέθη της ΑΜΘ για το 2018\nΟικονομία Περιφέρεια 31 Ιουλίου 2019\tby Η Γνωμη\t0Likes\nΤα βασικά μεγέθη του εισερχόμενου τουρισμού της Περιφέρειας Ανατολικής Μακεδονίας & Θράκης για το 2018 δημοσιεύει το Ινστιτούτο του Συνδέσμου Ελληνικών Τουριστικών Επιχειρήσεων (ΙΝΣΕΤΕ), μετά από ενδελεχή έρευνα που πραγματοποίησε.\nΜεταξύ αυτών, στοιχεία για το ξενοδοχειακό δυναμικό της Περιφέρειας ανά Ενότητα για τα έτη 2010-2018, για τις αφίξεις, τις διανυκτερεύσεις και την πληρότητα ανά Ενότητα και συνολικά για τα έτη 2010-2017, τις αεροπορικές αφίξεις διεθνείς και εσωτερικού ανά μήνα και ανά αεροδρόμιο.\nΌπως προκύπτει, για το 2018, η πλειοψηφία των ξένων επισκεπτών στην ΑΜΘ προήλθε από τη Βουλγαρία και ακολουθεί η Τουρκία, που έχει όμως «ποιοτικότερους» τουρίστες. Συνολικά, οι Βούλγαροι έκαναν 1.903 διανυκτερεύσεις, αφήνοντας 58,1 εκ ευρώ, ενώ οι Τούρκοι 1.025 διανυκτερεύσεις, με εισπράξεις για την ΑΜΘ στα 87,1 εκ ευρώ. Οι καλύτεροι «πελάτες» της ΑΜΘ, με προορισμό κυρίως τη Θάσο, είναι οι Γερμανοί, που κάνουν τη μεγαλύτερη δαπάνη ανά επίσκεψη από οποιονδήποτε ξένο τουρίστα, φτάνοντας στα 365 ευρώ.\nΣε ό,τι αφορά τις κλίνες, για το 2018, πρώτη η Θάσος με 11.215 και ακολουθεί ο Έβρος με 3.840. Για τις αφίξεις και διανυκτερεύσεις αλλοδαπών και ημεδαπών, από το 2010 ως το 2017, για ακόμη μία φορά, προκαλεί εντύπωση η μεγάλη μείωση των αφίξεων και διανυκτερεύσεων Ελλήνων σχεδόν σε όλους τους προορισμούς της ΑΜΘ.\nΔιαβάστε ακόμη : ΔΠΘ: Κινητοποίηση στη Σύγκλητο πραγματοποίησαν οι φοιτητές\nΚαταγγελία για φωτογραφικές διατάξεις για προμήθεια…\n«Άνθρακες ο θησαυρός» με τη μείωση του ΦΠΑ για τα…


Burned Brush: Σεπτεμβρίου 2011\nΑναρτήθηκε από Brother Captain στις 12:09 π.μ. 4 σχόλια:\nΑναρτήθηκε από Brother Captain στις 9:51 μ.μ. 2 σχόλια:\nΑναρτήθηκε από Brother Captain στις 6:52 μ.μ. Δεν υπάρχουν σχόλια:\nΑναρτήθηκε από Brother Captain στις 5:33 μ.μ. Δεν υπάρχουν σχόλια:


iraklioblog.blogspot.com: Ηράκλειο: Σπινιαρίσματα και κόντρες προκαλούν τρόμο σε γειτονιά\nΗράκλειο: Σπινιαρίσματα και κόντρες προκαλούν τρόμο σε γειτονιά\nΤον ύπνο τους έχουν χάσει οι κάτοικοι της περιοχής του Εσταυρωμένου στο Ηράκλειο καθώς ιδιαίτερα όταν πέφτει η νύχτα ο χώρος περιμετρικά του ΤΕΙ μετατρέπεται σε «πίστα» για κάθε είδους ΙΧ και 4x4. Ο θόρυβος είναι εκκωφαντικός, τα αυτοκίνητα κινούνται με «τρελές» ταχύτητες και ο κίνδυνος για ένα ατύχημα ορατός.\nΌπως αναφέρει αγανακτισμένος κάτοικος της περιοχής στο neakriti.gr «οι οδηγοί κάνουν επικίνδυνους ελιγμούς, σπινιαρίσματα, τρέχουν με μεγάλη ταχύτητα και διαθέτουν εκκωφαντικές και «πειραγμένες» εξατμίσεις. Συχνά τρέμουν τα τζάμια των σπιτιών. Έχουμε χάσει πια την ησυχία μας και ανησυχούμε πολύ τι θα γίνει αν στη διάρκεια της μέρας "πεταχτεί" ένα παιδάκι στο δρόμο.».\nΣύμφωνα με τις καταγγελίες οι επικίνδυνοι οδηγοί κινούνται από το φανάρι του Εσταυρωμένου ανοδικά ή καθοδικά και προκαλούν τεράστια αναστάτωση με κόντρες, χωρίς να ενδιαφέρονται για τους κινδύνους.\n«Κλείνουν» το δρόμο\nΚαι στη διάρκεια της ημέρας δημιουργείται συχνά πανδαιμόνιο αφού σύμφωνα πάντα με τις καταγγελίες 4x4 κλείνουν το δρόμο και «μπλοκάρουν» την κυκλοφορία ή εμποδίζουν τη διέλευση των λεωφορείων. Οι καταστηματάρχες όμως δεν θέλουν ταραχές και φοβούνται ότι αν προκληθεί φασαρία θα χάσουν και τους τελευταίους πελάτες.\nΣύμφωνα με κάτοικο της περιοχής «αν μιλήσεις στους "θερμόαιμους" οδηγούς σου απαντούν με ύβρεις και προκλητικό τρόπο. Επειδή τα περισσότερα είναι μαύρα 4x4 φοβάσαι και μην σε απειλήσουν περισσότερο. Ζητάμε αστυνόμευση, αν και γνωρίζουμε ότι και η αστυνομία δεν έχει πλέον ούτε αστυνομικούς να στείλει…».\nΑυτό που φοβούνται οι κάτοικοι, καθώς στην περιοχή ζουν και πολλές οικογένειες, είναι πάνω απ'όλα είναι μην προκληθεί ατύχημα.


11η Τακτική Συνεδρίαση (09-05-2012) Αποφάσεις 67-75 – Δήμος Φιλιατών\n11η Τακτική Συνεδρίαση (09-05-2012) Αποφάσεις...»\nτης 11ης τακτικής συνεδρίασης στις 09-05-2012\nΈγκριση διάθεσης πίστωσης για δαπάνες που αφορούν τον εορτασμό της τοπικής Εορτής «Αγίας Τριάδος»\nΕισηγητής Α/δήμαρχος Στεργίου Παναγιώτης.\nΕγκρίνεται η διάθεση πίστωσης για δαπάνες που αφορούν τον εορτασμό της τοπικής Εορτής «Αγίας Τριάδος»\nΤροποποίηση της αριθμ. 233/2011 απόφασης του Δ.Σ.\nΕισηγητής Πρόεδρος Δ.Σ. Νίκος Τάσιος\nΕγκρίνεται η τροποποίηση της αριθμ. 233/2011 απόφασης του Δ.Σ.\n«Τροποποίηση προϋπ/σμού και Τεχνικού προγράμματος Δήμου Φιλιατών έτους 2012»–\nΕισηγητής Α/δήμαρχος κ. Κωστάρας Σταύρος .\nΕγκρίνεται η τροποποίηση προϋπ/σμού και Τεχνικού προγράμματος Δήμου Φιλιατών έτους 2012.\n«Καθορισμός εξόδων παράστασης Προέδρου και Αντιπροέδρου Δ.Σ. ΟΚΠΑΔΗΦ και αποζημίωση στα μέλη του Δ.Σ. για κάθε συνεδρίαση»–\nΕγκρίνεται ο καθορισμός εξόδων παράστασης Προέδρου και Αντιπροέδρου Δ.Σ. ΟΚΠΑΔΗΦ και αποζημίωση στα μέλη του Δ.Σ. για κάθε συνεδρίαση\n«Καθορισμός επιδόματος υπαλλήλων ΟΤΑ πρώτου Βαθμού, εκ των εσόδων από τα παράβολα για την χορήγηση υπηκόων τρίτων χωρών που εισπράχθηκαν το έτος 2011».–\nκ. Κωστάρας Σταύρος\nΕγκρίνεται ο καθορισμός επιδόματος υπαλλήλων ΟΤΑ πρώτου Βαθμού, εκ των εσόδων από τα παράβολα για την χορήγηση υπηκόων τρίτων χωρών που εισπράχθηκαν το έτος 2011\n«Ένταξη Τοπικών Κοινοτήτων Δήμου Φιλιατών στο πρόγραμμα συλλογική καταπολέμηση του δάκου της ελιάς με δολωματικούς ψεκασμούς»–\nΕγκρίνεται η ένταξη Τοπικών Κοινοτήτων Δήμου Φιλιατών στο πρόγραμμα συλλογική καταπολέμηση του δάκου της ελιάς με δολωματικούς ψεκασμούς\nΕτήσια συνδρομή στο περιοδικό «Άπειρος Χώρα»\nΕισηγητής: Α/δήμαρχος κ.Κωστάρας Σταύρος.\nΕγκρίνεται η Ετήσια συνδρομή στο περιοδικό «Άπειρος Χώρα»\n«Απευθείας ανάθεση προμήθειας Γραφικής ύλης και λοιπών υλικών γραφείου και προμήθεια εντύπων και σφραγίδων.»\nΕισηγητής:- Α/δήμαρχος Στεργίου Παναγιώτης\nΕγκρίνεται η απευθείας ανάθεση προμήθειας Γραφικής ύλης και λοιπών υλικών γραφείου και προμήθεια εντύπων και σφραγίδων.\nΠαράταση προθεσμίας του έργου: «Κατασκευή Γέφυρας στην τ.κ. Μηλέας»\nΕισηγητής :Α/δήμαρχος κ. Μάνος Κων/νος.\nΕγκρίνεται η παράταση προθεσμίας του έργου:\n«Κατασκευή Γέφυρας στην τ.κ. Μηλέας»


ΖΕΙΔΩΡΟΝ: Το επετειακό 39ο Διεθνές Χορωδιακό Φεστιβάλ Καρδίτσας (18 Νοεμβρίου - 28 Νοεμβρίου 2021)\nΤο επετειακό 39ο Διεθνές Χορωδιακό Φεστιβάλ Καρδίτσας (18 Νοεμβρίου - 28 Νοεμβρίου 2021)\n(Πέμπτη 18 Νοεμβρίου - Κυριακή 28 Νοεμβρίου 2021)\nΤο 39ο Διεθνές Χορωδιακό Φεστιβάλ Καρδίτσας θα πραγματοποιήσει αφιερώματα συμμετέχοντας στον παγκόσμιο εορτασμό των 700 χρόνων από τον θάνατο του Δάντη Αλιγκέρι, παρουσιάζοντας σε πρώτη παγκόσμια εκτέλεση στο επιβλητικό Βυζαντινό Κάστρο Φαναρίου Καρδίτσας, την παράσταση «Από τον Όμηρο στον Δάντη και τον Φώσκολο: Η θεία μουσική διαμέσου της αρχαιοελληνικής μυθολογίας».\nΠρόσθετα, για πρώτη φορά πραγματοποιείται αφιέρωμα στην Ιστορική και Εμβληματική Σπηλιά, που γεννήθηκε ο ήρωας της Επανάστασης του ’21 Γεώργιος Καραϊσκάκης , μια επετειακή μουσική εκδήλωση όπερας.\nΓια πρώτη φορά παγκοσμίως η βυζαντινή και η αρχαία ελληνική μουσική συμμετέχουν ισότιμα με το γρηγοριανό μέλος και την Αναγεννησιακή πολυφωνία. Μια άλλη δυνατότητα των χορωδιών είναι να εκτελούν έργα του 15ου και 16ου αιώνα που δίνει στις χορωδίες τη δυνατότητα να μελετήσουν και να εμβαθύνουν στα αριστουργήματα της κλασικής πολυφωνίας. Εκτός από την εκτέλεση έργων ρομαντικών συνθετών, μπορούν να εκτελούν έργα σύγχρονων συνθετών καθώς και παραδοσιακή μουσική κάθε χώρας.\nΠαράλληλα, θα πραγματοποιηθεί το 10ο Πανελλήνιο Σεμινάριο Διεύθυνσης Μικτής-Νεανικής- Γυναικείας-Παιδικής Χορωδίας από την Παρασκευή 26 Νοεμβρίου έως την Κυριακή 28 Νοεμβρίου 2021, στο οποίο θα διδάξει ο Νίκος Ευθυμιάδης( Master of Arts στην διεύθυνση).


NotiosEvoikos: Επίκαιρες Ερωτήσεις της Λ.Σ. Στερεάς -Εύβοιας για τα προβλήματα της περιφέρειας\nΕπίκαιρες Ερωτήσεις της Λ.Σ. Στερεάς -Εύβοιας για τα προβλήματα της περιφέρειας\nΕπίκαιρες ερωτήσεις της Λαϊκής Συσπείρωση Στερεάς-Εύβοιας στο Περιφερειακό Συμβούλιο για τα προβλήματα της περιφέρειας και τα ζητήματα Παιδείας:\n''Η σημερινή συνεδρίαση παραπέμπει σε μια υποβαθμισμένη συζήτηση, που υποτιμάει το Περιφερειακό Συμβούλιο.\nΗ θεματολογία του είναι περιορισμένη και δεν ανταποκρίνεται στις ανάγκες και τις δυσκολίες των λαϊκών στρωμάτων της περιοχής, αφού λείπουν τα ζητήματα που σχετίζονται με τη φτώχεια, την ανέχεια και την ανεργία που μαστίζουν και τη Στερεά Ελλάδα.\nΞεχωρίζουμε τα θέματα :\n- Της ανεργίας.\n- Της σοβαρής πίεσης που δέχονται οι αυτοαπασχολούμενοι – μικρομεσαίοι, σε σχέση με την γενικευμένη μείωση της αγοραστικής δύναμης των φτωχών λαϊκών στρωμάτων.\n- Τη μείωση των καλλιεργειών σε αγροτικές περιοχές και τις γενικότερες δυσκολίες των μικρομεσαίων αγροτών να ανταποκριθούν στις ανάγκες των καλλιεργειών.\n- Την έλλειψη οποιουδήποτε φορέα παροχής πρωτοβάθμιας φροντίδας υγείας για τους κατοίκους των πόλεων.\n- Την απαράδεκτη κατάσταση όλων των νοσοκομείων της περιοχής, που λειτουργούν με την αυτοθυσία των εργαζομένων τους.\nΚαι μεταξύ άλλων τη συνεχιζόμενη υποχρηματοδότηση των Δήμων. Την έλλειψη προσωπικού για την κάλυψη πάγιων αναγκών τους.\nΙδιαίτερα σημειώνουμε, στα πλαίσια της έναρξης της νέας σχολικής χρονιάς ορισμένα πολύ σημαντικά ζητήματα :\n- Την κατάργηση του υποχρεωτικού χαρακτήρα της προσχολικής αγωγής, που απαλλάσσει το κράτος από την ευθύνη να καλύψει τις ανάγκες κάθε περιοχής σε βρεφονηπιακούς – παιδικούς σταθμούς προοιωνίζοντας την ανάπτυξη του ιδιωτικού τομέα.\n- Την οργανωμένη προσπάθεια του Υπουργείου να κρύψει την ανεπάρκεια του εκπαιδευτικού προσωπικού σε νηπιαγωγεία, δημοτικά, γυμνάσια και λύκεια, αποφεύγοντας να διορίσει αναπληρωτές.\n- Από την αρχή της χρονιάς θα βρουν πεδίο εφαρμογής όλα τα μέτρα που ψήφισε η κυβέρνηση στο τέλος της προηγούμενης χρονιάς και μέσα στο καλοκαίρι.\n• Οι αλλαγές στα τμήματα ένταξης,\n• το λεγόμενο « ενιαίου τύπου » ολοήμερο δημοτικό και νηπιαγωγείο,\n• οι αλλαγές στο ωρολόγιο πρόγραμμα του γυμνασίου,\n• οι περιορισμοί στην δημιουργία ομάδων προσανατολισμού στα λύκεια,\n• το κλείσιμο ολιγομελών τμημάτων των ΕΠΑΛ,\n• οι ρυθμίσεις για την Ειδική Αγωγή.\n- Τη συνεχιζόμενη υποχρηματοδότηση των σχολικών μονάδων που, για να καλύψουν τις ανάγκες τους σε λειτουργικές δαπάνες, πάλι θα προσφύγουν στην συμβολή των γονέων.\n- Για όλα αυτά, η ΛΑΪΚΗ ΣΥΣΠΕΙΡΩΣΗ από την πρώτη μέρα που θα ανοίξουν τα σχολεία θα βρίσκεται στην πρώτη γραμμή των διεκδικήσεων.\n- Θα επιδιώξει τον καλύτερο δυνατό συντονισμό μαθητών, γονιών και εκπαιδευτικών. Την κινητοποίηση των εργατικών συνδικάτων και κάθε εργαζόμενου που ενδιαφέρεται για τα παιδιά του.\n- Διεκδικώντας: Αποκλειστικά δημόσια δωρεάν δημόσια εκπαίδευση στα πλαίσια ολοκληρωμένης προσχολικής αγωγής και ενιαίου σύγχρονου 12χρονου σχολείου.\nΕιδικά για την περιοχή μας σημειώνουμε :\n1. Την ανάγκη νέων παιδικών σταθμών, που θα καλύψουν όλες τις ανάγκες της περιοχής, που είναι ιδιαίτερα μεγάλες, εφόσον το 42,14 % των παιδιών εξυπηρετείται από ιδιωτικά σχήματα, το 27,39 % σε δημόσια και το 30,47 % των παιδιών που κατοικούν σε περιφερικές μικρές κωμοπόλεις δεν μπορεί να πάει σε παιδικό σταθμό, γιατί δεν υπάρχει.\n2. Την ανάγκη νέων δημόσιων κτιρίων με ικανοποιητικές προδιαγραφές για να καλυφθούν σωστά όλες οι ανάγκες, ώστε να πάψουν 39 παιδικοί σταθμοί και 41 νηπιαγωγεία να λειτουργούν σε ενοικιαζόμενα πολλές φορές ακατάλληλα κτήρια.\n3. Την ανάγκη επανεξέτασης της λειτουργίας ολιγομελών τμημάτων και σχολείων της πρωτοβάθμιας εκπαίδευσης, ώστε να μειωθούν οι μετακινούμενοι μαθητές (περίπου 546 ).\nΤέλος σημειώνουμε :\n- Την έλλειψη τακτικών καθηγητών και την σοβαρή έλλειψη χώρων στα Πανεπιστημιακά Τμήματα, που λειτουργούν στην Λαμία. Έφτασαν να έχουν 1.400 φοιτητές. Βέβαια υπάρχουν ανοιχτά και ζητήματα προσδιορισμού του περιεχομένου σπουδών που παρέχουν και των προγραμμάτων τους.\n- Τις συνέπιες των συγχωνεύσεων στο ΤΕΙ Στερεάς και τα λειτουργικά του προβλήματα. Τις ελλείψεις σε καθηγητές, βιβλία, εκπαιδευτικές υποδομές, σίτιση και στέγαση.


Η Αναστασία Παπαστάθη ανεβάζει τους «Τρομερούς Γονείς» | Youfly\nΗ επιλογή του έργου, όπως κάθε επιλογή που συμβαίνει στο Radar, δεν είναι τυχαία. Η Αναστασία Παπαστάθη ετοιμάζεται να παρουσιάσει τον χειμώνα στο θέατρο Radar την παράσταση του έργου «Τρομεροί γονείς» του Γάλλου θεατρικού συγγραφέα και ποιητή Ζαν Κοκτώ, με την ίδια και τους: Στέλιο Γεράνη, Μαρία Μαυροματάκη, Βασίλη Τριανταφύλλου, Ευδοκία Ασπρομάλλη στους πέντε ρόλους του έργου.\nΌπως μου εξηγεί η ηθοποιός και σκηνοθέτις, τα έργα που ανεβαίνουν στο θέατρο που η ίδια δημιούργησε πριν από 5 χρόνια, έχουν να κάνουν με μια εργασία και έρευνα που ξεκίνησε με την «Παρεξήγηση» του Αλμπέρ Καμύ μια παράσταση που είχε μεγάλη επιτυχία και την αγκάλιασε το κοινό. Αυτή η παράσταση ήταν και η μεγάλη ώθηση που δόθηκε από το ίδιο το κοινό στο Radar για να συνεχίσει η Αναστασία Παπαστάθη την εργασία αυτή που γίνεται στο χώρο και η οποία εστιάζει στην ομαδικότητα και στην έρευνα των ανθρωπίνων σχέσεων.\n«Οι Τρομεροί γονείς», λοιπόν, είναι μια συνέχεια της έρευνας πάνω στις ενδοοικογενειακές σχέσεις. Στην «Παρεξήγηση», όπως μου εξηγεί η σκηνοθέτις, φωτίζονταν και άλλα κοινωνικά και φιλοσοφικά θέματα, ωστόσο η έρευνα για τις οικογενειακές σχέσεις είχε ξεκινήσει από αυτό το έργο. Από εκεί ξεκίνησε και η συνεργασία της με τη Μαρία Σκούντζου που είναι στις παραστάσεις της από την έναρξη του Radar. Ακολούθησε το «Φαινόμενο Ρασομόν» ένα δικό της θεατρικό έργο εμπνευσμένο από διηγήματα του Ιάπωνα λογοτέχνη Ριονοσουκέ Ακουτάγκαβα και από αρχαίους μύθους “περί αληθείας” που ασχολιόταν με το θέμα της σχετικότητας της αλήθειας. Πάλι οι πηγές ήταν μια σκυτάλη και αυτό συνέχισε με το βραβευμένο με Πούλιτζερ έργο της Μάρσα Νόρμαν «Καληνύχτα μητέρα» που φωτίζει την σύνθετη σχέση μητέρας-κόρης και τώρα με τους «Τρομερούς γονείς» του Κοκτώ ανεβάζει ένα έργο που ασχολείται με έναν άλλο ισχυρό δεσμό, τη σχέση μάνας-γιου, αλλά καταπιάνεται και με τις συζυγικές και αδελφικές σχέσεις.\nΓια να το ανέβασμα μιας παράστασης, μου εξηγεί η Αναστασία Παπαστάθη, χρειάζεται αρκετό χρόνο γιατί κατά την γνώμη της η λεπτομέρεια είναι που δίνει ζωή σε ένα κείμενο και αυτό προσπαθεί να κάνει με την ομάδα που φτιάχνει κάθε φορά στο Radar. Ασχολείται πολύ με το κείμενο στις μεταφράσεις που κάνει μέχρι να βρει την κατάλληλη λέξη για να μπει στο στόμα του ηθοποιού ο οποίος καλείται να την εκφράσει την κατάλληλη στιγμή. Όπως και οι ανθρώπινες σχέσεις χρειάζονται χρόνο για να αναπτυχθούν κάτι αντίστοιχο συμβαίνει και στο θέατρο με τις σχέσεις μεταξύ των χαρακτήρων του έργου. Αυτό που την ενδιαφέρει είναι να φτάνει το κείμενο στον θεατή, να τον αγγίζει και να του δημιουργεί συναισθήματα. Για να συμβεί αυτό πρώτα πρέπει να αισθανθούν οι ηθοποιοί, να βουτήξουν σε ατμόσφαιρες και καταστάσεις και στη συνέχεια να το μεταφέρουν στο θεατή ώστε να υπάρξει η αμφίδρομη σχέση. Αυτή είναι η μαγεία του θεάτρου άλλωστε, η ζωντανή αλληλεπίδραση.\nΠιστεύει ότι η οικογένεια είναι ο πυρήνας μιας κοινωνίας, είναι το φυτώριο. Ότι συντελείται μέσα στην οικογένεια αποτυπώνεται στην κοινωνία. Εκεί μπαίνουν οι βάσεις για την διαμόρφωση της προσωπικότητας ενός παιδιού. Η ποιότητα στη σχέση γονέα παιδιού σχετίζεται με την ζωή του παιδιού ως ενήλικα και ως μέλος της κοινωνίας. Αν νοσεί η οικογένεια, νοσεί και η κοινωνία. Αυτό την προκαλεί να το ερευνήσει κάθε φορά και να ανοίξει διάλογο με τους θεατές μέσω των παραστάσεων που ανεβάζει αλλά και με συζητήσεις που οργανώνονται μετά την παράσταση με το κοινό και εισηγητές εξειδικευμένους ψυχοθεραπευτές.\nΗ οικογένεια που είναι ο καθρέφτης της κοινωνίας καθώς και όλα τα θέματα που πραγματεύεται το έργο του Ζαν Κοκτώ – που παρεμπιπτόντως όταν ανέβηκε για πρώτη φορά το 1938 στο Παρίσι απαγορεύτηκε- ήταν που την έκαναν να το επιλέξει. Πιστεύει ότι αφορά όλους μας, αφορά την ελληνική οικογένεια και μέσα από τη μετάφραση που έχει κάνει και τον σύγχρονο τρόπο που το έχει προσεγγίσει, το έργο δίνει την ευκαιρία να ανοίξει ένας καινούργιος δημιουργικός διάλογος με τους θεατές.\nΣτην covid εποχή που διανύουμε ο άνθρωπος καλείται να αναμετρηθεί με δυσκολίες που τον υπερβαίνουν. Ο φόβος του θανάτου, η αντιμετώπιση του αιφνίδιου, ακόμα και ο βιοπορισμός του, καθώς παρατείνεται η πανδημία, μπαίνει σε αβεβαιότητα. Το θέατρο οφείλει να επιδείξει ψυχραιμία να κρατήσει αντιστάσεις, να συμβάλει βοηθητικά με τον δικό του μοναδικό τρόπο μέχρι το τέλος αυτής της περιπέτειας.\nΤο θέατρο Radar είναι ένας χώρος με ιδιαίτερη φροντίδα στην καθαριότητα και απολύμανση και έχει προβεί στις απαραίτητες ενέργειες για την ασφάλεια της υγείας των θεατών σύμφωνα με τους κανόνες του Υπουργείου Υγείας. Επίσης δεν λείπει η φροντίδα των ΑΜΕΑ με ειδική ράμπα πρόσβασης στην πλατεία.\nΓια τους «Τρομερούς γονείς» ήδη έχουν γίνει κάποιες συναντήσεις με τους ηθοποιούς και τους συντελεστές της παράστασης και όλοι μαζί θα βρεθούν ξανά στα τέλη Αυγούστου για να συνεχίσουν τις πρόβες τους. Η σεζόν στο Radar θα ανοίξει τον Οκτώβριο με το «Καληνύχτα μητέρα», την παράσταση που αυτό το καλοκαίρι κάνει περιοδεία σε ανοιχτούς χώρους με πρώτο σταθμό την παράσταση που πραγματοποιήθηκε στις 19 Ιουλίου στο Παλαιό Ελαιουργείο Ελευσίνας και επόμενους σταθμούς στις 4 Σεπτεμβρίου στο Δημοτικό Στάδιο Καλλιθέας «Γρηγόρης Λαμπράκης» και στις 18 Σεπτεμβρίου στο Δημοτικό Θέατρο Βριλησσίων «Αλίκη Βουγιουκλάκη».\nΠΡΟΗΓΟΥΜΕΝΟ ΑΡΘΡΟΤίνα Καμπίτση: Ερωτας και μυστήριο στη νέα της σειρά στο MEGA\nΕΠΟΜΕΝΟ ΑΡΘΡΟΗ Μήδεια σε σκηνοθεσία του Δημήτρη Γεωργαλά επανέρχεται στο Μπάγκειον


ΟΑΣΘ: Αρχίζει απολύμανση των λεωφορείων και με υπεριώδεις ακτίνες\nΟΑΣΘ: ΑΡΧΙΖΕΙ ΑΠΟΛΥΜΑΝΣΗ ΤΩΝ ΛΕΩΦΟΡΕΙΩΝ ΚΑΙ ΜΕ ΥΠΕΡΙΩΔΕΙΣ ΑΚΤΙΝΕΣ από Νίκος Ηλιάδης article https://www.voria.gr/article/oasth-xekina-apolimansi-ton-leoforion-ke-me-iperiodis-aktines Πιλοτικό πρόγραμμα απολυμάνσεων και στο ενδιάμεσο των δρομολογίων - Πόσα είναι τα ενεργά κρούσματα στο προσωπικό και πόσοι βρίσκονται σε καραντίνα 14.03.2021 07:05\n14/03/2021, 07:05 |\nΠιλοτικό πρόγραμμα απολυμάνσεων και στο ενδιάμεσο των δρομολογίων - Πόσα είναι τα ενεργά κρούσματα στο προσωπικό και πόσοι βρίσκονται σε καραντίνα\nΤα Μέσα Μαζικής Μεταφοράς είναι από τους παράγοντες που ενοχοποιούνται για τη διασπορά του νέου κορονωϊού SARS-CoV-2. Ωστόσο, η ακριβής συμμετοχή τους σε αυτό είναι πολύ δύσκολο να προσδιοριστεί, παρά μόνον τεκμαίρεται λόγω της εικόνας συνωστισμού που παρατηρείται σε ώρες αιχμής. Στη Θεσσαλονίκη η εντύπωση αυτή είναι ακόμη πιο έντονη καθώς η πόλη διαθέτει ένα μόνο δημόσιο μέσο μεταφοράς, τον ΟΑΣΘ, στον οποίο οι συνθήκες μετακίνησης ήταν εξαιρετικά προβληματικές λόγω της έλλειψης λεωφορείων. Τους τελευταίους λίγους μήνες η κατάσταση έχει κάπως βελτιωθεί εξ αιτίας της προσθήκης περισσοτέρων από 200 μεταχειρισμένων λεωφορείων.\nΗ αύξηση του επιδημιολογικού φορτίου στη Θεσσαλονίκη, τις τελευταίες εβδομάδες, έχει αντίκτυπο και στον ΟΑΣΘ. Σύμφωνα με τον πρόεδρο και διευθύνοντα σύμβουλο του Οργανισμού Γιώργο Σκόδρα, αλλά και τον πρόεδρο του σωματείου των Εργαζομένων Γιάννη Δήμκα, τον τελευταίο καιρό έχουν αυξηθεί τα κρούσματα στις τάξεις των εργαζομένων. Ο κ. Δήμκας αναφέρει στην Voria.gr ότι "τα ενεργά κρούσματα είναι περίπου πενήντα". Σημειώνει, δε, πως μια από τις εστίες διασποράς εντοπίστηκε στον ανατολικό σταθμό μετεπιβίβασης του ΙΚΕΑ.\nΣύμφωνα με τον κ. Σκόδρα, "πλέον τα ενεργά κρούσματα είναι γύρω στα 25. Ευτυχώς σχεδόν όλοι ασθενούν ελαφρά. Αρκετοί, μάλιστα, έχουν ήδη επιστρέψει στη δουλειά. Όμως, εκτός υπηρεσίας βρίσκονται άλλοι περίπου εκατό εργαζόμενοι που αποτελούν στενές επαφές των κρουσμάτων". Σύμφωνα με τον ίδιο οι εργαζόμενοι υπόκεινται πολύ τακτικά σε μοριακά τεστ "αλλά όταν αυξάνονται τα κρούσματα στην πόλη, αυτό δεν μπορεί να μην επηρεάσει και την κοινότητα του ΟΑΣΘ. Άλλωστε, τα περισσότερα έχουν αναφορά στο οικογενειακό ή το ευρύτερο κοινωνικό περιβάλλον".\nΟ κ. Σκόδρας υπενθυμίζει ότι τα λεωφορεία του ΟΑΣΘ απολυμαίνονται καθημερινά. Αναφέρει, μάλιστα, ότι την προσεχή εβδομάδα θα ξεκινήσει ένα πιλοτικό πρόγραμμα απολυμάνσεων και στο ενδιάμεσο των δρομολογίων. "Οι απολυμάνσεις θα γίνονται με υπεριώδεις ακτίνες καθώς, με τον τρόπο αυτό, το λεωφορείο μπορεί να ξεκινήσει αμέσως μετά για το επόμενο δρομολόγιο". Παράλληλα, η διοίκηση του ΟΑΣΘ, σε συνεργασία με το ΑΠΘ, πρόκειται να διενεργήσει έρευνα μέσα στα λεωφορεία προκειμένου να διαπιστωθεί εάν υπάρχει διασπορά του ιού στις επιφάνειες εντός των οχημάτων.\nΣύμφωνα με τον κ. Σκόδρα, αυτή την περίοδο κυκλοφορούν στις γραμμές του πολεοδομικού συγκροτήματος περισσότερα από 300 λεωφορεία. Μαζί και με τα λεωφορεία των ΚΤΕΛ στις γραμμές της υπαίθρου, η αστική συγκοινωνία διαθέτει σήμερα περί τα 430 οχήματα. "Έως το τέλος του μήνα θα ξεπεράσουμε τα 500 καθώς θα προστεθούν τα τελευταία μισθωμένα οχήματα του ομίλου Παπαδάκη, από τον διαγωνισμό για τη μίσθωση των 180 λεωφορείων. Παράλληλα, θα βγουν στους δρόμους και όλα τα λεωφορεία που ήρθαν από τη Λειψία", αναφέρει ο κ. Σκόδρας.\nΠερίπου τα 2/3 των οχημάτων τα οποία προμηθεύτηκε ο ΟΑΣΘ, δια μέσου του δήμου Θεσσαλονίκης, από τη γερμανική πόλη παραμένουν ακόμη στα αμαξοστάσια. Συγκεκριμένα, από τα 47 που έχουν παραληφθεί από τη Λειψία, κυκλοφορούν μόνον τα 17. Σύμφωνα με τον κ. Σκόδρα τα υπόλοιπα θα βγουν στους δρόμους έως το τέλος του μήνα, αφού προηγουμένως υποστούν την αναγκαία συντήρηση σε εξωτερικά συνεργεία. Η σχετική ανάθεση πρόκειται να γίνει την προσεχή εβδομάδα.


Πρόσληψη προσωπικού στο Αρχαιολογικό Μουσείο Τήνου - Τήνος Today\nΗ εφορία αρχαιοτήτων Κυκλάδων έχοντας υπόψη τις αρμόδιες διατάξεις αποφασίζει την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά ογδόντα επτά (87) ατόμων για την κάλυψη εποχικών ή παροδικών αναγκών της Εφορείας Αρχαιοτήτων Κυκλάδων.\nΜια (1) θέση αφορά και την Τήνο (Αρχαιολογικό Μουσείο και Χώροι Τήνου) στην ειδικότητα ΔΕ Φύλαξης – Πληροφόρησης Ημερησίων Φυλάκων Αρχαιοτήτων. Η διάρκεια είναι από την ημερομηνία υπογραφής της σύμβασης και για διάρκεια απασχόλησης οκτώ (8) μηνών.\nΔΙΑΒΑΣΤΕ ΠΕΡΙΣΣΟΤΕΡΕΣ ΠΛΗΡΟΦΟΡΙΑ ΚΑΙ ΤΑ ΠΡΟΣΟΝΤΑ ΠΟΥ ΧΡΕΙΑΖΟΝΤΑΙ\nΕφορεία Αρχαιοτήτων Κυκλάδων, Επαμεινώνδα 10, Τ.Κ. 105 55 - Αθήνα, υπόψη κ.κ. Δημητρίου Χαλκιά και Βασίλη Ραψομανίκη (τηλ. επικοινωνίας: 2103251096 και 2103310966).


Ι.Ν.Αγίας Βαρβάρας Πατρών κ' Οσίου Σάββα: Μάθετε στα παιδιά σας να προσεύχονται\n... και μετά να ομιλούν ξένες γλώσσες και να παίζουν πιάνο,\nτου Αγ. Νικόλαου Βελιμίροβιτς.\nΠαραπονείστε, αλίμονο, για τα ίδια σας τα παιδιά! Εκτός από το σχολείο τους, πληρώνατε ιδιαίτερους δασκάλους για να τα διδάξουν να παίζουν πιάνο και να μιλούν γαλλικά. Και τώρα σας έχουν πάρει το κεφάλι με το πιάνο. Και όταν μεταξύ τους μιλάν τα γαλλικά, κοροϊδεύουν. Νοιώθετε ότι συζητούν άσχημα για το πρόσωπό σας. Κάποιο Σάββατο θελήσατε να πάτε στο κοιμητήριο για να κάνετε τρισάγιο στο μεγαλύτερο γιό σας που σκοτώθηκε στον πόλεμο. Το ανακοινώσατε στα παιδιά σας μα εκείνα δεν ακολούθησαν στο τρισάγιό σας αλλά από το κρεββάτι κάθισαν στο πιάνο και άρχισαν να παίζουν.\nΑς είχατε φροντίσει στον καιρό τους, να πάρετε για τα παιδιά σας, ιδιαίτερο παιδαγωγό που θα τα δίδασκε να συμπεριφέρονται κατά το νόμο του Θεού! Θα είχατε τώρα παιδιά και όχι μαϊμούδες και παπαγάλους. Γιατί και οι μαϊμούδες μαθαίνουν να παίζουν πιάνο και οι παπαγάλοι να μιλούν, αλλά αγωγή κατά το νόμο του Θεού μπορούν να μάθουν μόνο οι υιοί και οι θυγατέρες των ανθρώπων.\nΣτα παιδιά λοιπόν, πρέπει να διδάσκουμε πρώτα εκείνο που είναι το πιο σπουδαίο επειδή, ότι μαθαίνουμε στα νιάτα μας, δύσκολα το ξεχνάμε. Δευτερεύοντα πράγματα μπορούμε να μάθουμε και ύστερα, μα και αν ακόμα ξεχαστούν, δεν είναι μεγάλη η ζημία. Αν όμως δεν διδαχτούμε τα σημαντικότερα πράγματα, ή τα διδαχτούμε ελλιπώς, ή τα μάθουμε και ύστερα τα ξεχάσουμε, τότε, οι ήχοι του πιάνου πνίγουν την προσευχή και η γαλλική προφορά χρησιμοποιείται για να κοροϊδέψουμε τους γονείς! Ο αγαθός Θεός ας είναι βοηθός σας. Τώρα είναι δύσκολο να σας δώσω συμβουλή. Όταν η καρδιά θολώσει, είναι δυσκολότερο να την καθαρίσεις ακόμη και από το πιο θολωμένο χείμαρρο. Υπομείνετε και προσεύχεσθε στον Θεό για τα παιδιά σας. Με την υπομονή, λίγο-λίγο ίσως καταφέρετε να τα φέρετε σε ντροπή και με την προσευχή θα ζητήσετε τη βοήθεια του Παντοδυνάμου να καθαριστεί η καρδιά των παιδιών σας. Μα πριν απ' όλα, να μετανοήσετε ενώπιόν Του, επειδή πρωτίστως στα παιδιά σας δεν μάθατε το νόμο Του.\n(Αγίου Νικολάου Βελιμίροβιτς, Επισκόπου Αχρίδος 1956, "ΕΜΠΝΕΥΣΜΕΝΑ ΚΕΙΜΕΝΑ ΟΡΘΟΔΞΟΞΟΥ ΠΝΕΥΜΑΤΙΚΟΤΗΤΟΣ", ΕΚΔΟΣΕΙΣ "ΟΡΘΟΔΟΞΟΣ ΚΥΨΕΛΗ\nΑλλά και στα παιδιά πού ήταν ατίθασα και δεν άκουγαν τούς γονείς τους πολύ τα μάλωνε λέγοντας τους: - «Ό κακολόγων πατέρα και μητέρα θανάτω τελευτάτω», άλλά και «τίμα τον πατέρα σου και την μητέρα ήτις εστίν εντολή πρώτη εν επαγγελία, Ίνα ευ σοι γένηται και έση μακροχρόνιος επί της γης». Οφείλεται να αγαπάτε κα! να σέβεσθε τους γονείς σας, είναι μεγάλη αμαρτία απέναντι στον Θεό να συμπεριφέρεστε άπρεπα απέναντι τους. Εκείνοι, επειδή σάς αγαπούν, σάς συγχωρούν αυτό όμως δεν σημαίνει πώς δεν είναι αμαρτία ή άσχημη συμπεριφορά σας και τα άσχημα λόγια.\nΠολύ σοφά λόγια όλα τούτα.\nΌλα χρειάζονται και οι ξένες γλώσσες και τα μουσικά όργανα αλλά πάνω απ'όλα χρειάζεται πρώτα να μάθουμε στα παιδιά μας να επικοινωνούν με τον Χριστό και τους αγίους του.\n5 Απριλίου 2016 - 10:31 π.μ.


Οι συνέπειες της συμφωνίας Τουρκίας – Λιβύης – Του Νίκου Σκουλά* – Μαλεβιζιώτης\nΕίναι γνωστή η από 27 Νοεμβρίου 2019 υπογραφή του Μνημονίου Συναντίληψης (Memorandum of Understanding) μεταξύ της Τουρκικής Δημοκρατίας και της διεθνώς αναγνωρισμένης κυβέρνησης της Λιβύης. Το κείμενο αυτό, μεταξύ άλλων, καθορίζει την αποκλειστική οικονομική ζώνη (ΑΟΖ) μεταξύ των δύο χωρών κατά παράβαση του διεθνούς, συμβατικού και εθιμικού, δικαίου και ιδίως της Σύμβασης των Ηνωμένων Εθνών για το Δίκαιο της Θάλασσας, UNLOSC, (Montego Bay, Τζαμάικα, 1982).\nΗ συμφωνία αυτή είναι ανυπόστατη και ως ατελής για τον επιπλέον λόγο ότι δεν έχει κυρωθεί από την εσωτερική έννομη τάξη του ενός συμβαλλομένου κράτους. Τούτο απαιτείται συχνά για την ισχύ των διεθνών συνθηκών (άρθρα 11 επ. Σύμβασης της Βιέννης για το Δίκαιο των Συνθηκών της 23.5.1969). Το κείμενο της συμφωνίας όχι μόνο δεν ψηφίστηκε από το λιβυκό κοινοβούλιο αλλά έχει και την πολιτική του εναντίωση. Αυτή εκδηλώθηκε με καταγγελτική επιστολή εκ μέρους του Προέδρου του και επίσημες δηλώσεις του περί ακυρότητας της συμφωνίας στον ΟΗΕ και αλλού. Επιπλέον υπογράφηκε υπό συνθήκες απειλής και εκβιασμού εις βάρος της κυβέρνησης του κ. Σάρατζ που ελέγχει υπό πολιορκία μόνο την πόλη της Τρίπολης και ένα μικρό ποσοστό της λιβυκής επικράτειας ως αποτέλεσμα του εκεί εμφυλίου πολέμου. Τέλος, η υπογράφουσα κυβέρνηση της Λιβύης δεν είχε εξουσιοδότηση για την σύναψη διεθνούς συμφωνίας από την συμφωνία του Skhirat που νομιμοποιεί την εξουσία της.\nΩστόσο, η ύπαρξη και οι πρόνοιες της συμφωνίας αυτής είναι ιδιαζόντως βλαπτικές για τα ελληνικά συμφέροντα.\nΗ ενδεχόμενη κατίσχυση της τουρκολυβικής συμφωνίας είτε νομικά (de jure), είτε στην πράξη (de facto), είτε ως αποτέλεσμα βίας (manu militari) στερεί την δυνατότητα επαφής της εν δυνάμει ελλαδικής ΑΟΖ τόσο με την κυπριακή όσο και με την αιγυπτιακή ΑΟΖ. Αποκόπτει τον Ελληνισμό από την επαφή του με την Ανατολική Μεσόγειο, τον Αραβικό κόσμο και το Ισραήλ. Διχοτομεί την δυνατότητα θαλάσσιας σύζευξης και παρεμβάλλεται μεταξύ των δύο ελληνικών κρατών συρρικνώνοντας τις συνισταμένες ισχύος και των δύο. Προβαίνει σε καίρια στέρηση του ιστορικού χώρου δράσης του πολιτισμού και της οικονομίας μας με κτητικούς όρους. Είναι ζωτικής σημασίας διακύβευμα με μείζονες εθνικές και τοπικές αντανακλάσεις διεθνούς ενδιαφέροντος σε βάθος ιστορικού χρόνου.\nΗ υιοθέτηση της έννοιας ΑΟΖ το 1982 από τα Ηνωμένα Έθνη, προέκυψε από την επιθυμία οργανωμένης εκμετάλλευσης της θαλάσσιας έκτασης της Γης εκ μέρους των κρατών. Αυτό συνέβη αφότου αποκρυσταλλώθηκαν σχεδόν τα σύνορά τους στην χερσαία επιφάνεια του πλανήτη. Η γραμμή θαλασσίου συνόρου έχει ήδη, και θα αποκτά σταδιακά όλο και πιο αυστηρά χαρακτηριστικά, όσο θα αναφαίνεται η ένταση αξιοποίησης του οριοθετημένου χώρου.\nΤο άρθρο 121 παρ.ζ, της ως άνω σύμβασης του Montego Bay αναγνωρίζει ΑΟΖ και στα νησιά. Προβλέπει μάλιστα ότι αυτή προσδιορίζεται με τον ίδιο τρόπο, όπως και στις ηπειρωτικές περιοχές. Στο χώρο της ΑΟΖ το παράκτιο κράτος εκμεταλλεύεται απερίσπαστα τους φυσικούς πόρους, την αλιεία, την ενέργεια από αέρα ή ύδατα, το υπέδαφος κ.ά. Η χάραξη των σημείων επαφής των θαλασσίων ζωνών μεταξύ Τουρκίας και Λιβύης αγνοεί την επήρεια που δίνει η διεθνής σύμβαση στα νησιά και τις νησίδες που δύνανται να έχουν οικονομική ζωή.\nΕιδικότερα, στην συμφωνηθείσα οριοθέτηση Τουρκίας και Λιβύης δεν λαμβάνεται υπόψιν η επήρεια των νησιών του Καστελόριζου, της Ρόδου, της Καρπάθου, της Κάσου, της Κρήτης και της Γαύδου καθώς και των παρακείμενων νησίδων. Η ύπαρξη των νησιών αυτών στερεί ξεκάθαρα την θαλάσσια επαφή μεταξύ των δύο παραπάνω συμβαλλομένων μερών. Τούτο για τον επιπλέον λόγο ότι τα δύο αυτά κράτη δεν έχουν αντικριστές ακτές. Η νομική συμβολή των παραπάνω νησιών στα δικαιώματα της Ελλάδας που απορρέουν από το Διεθνές Δίκαιο της Θάλασσας είναι αποφασιστική. Παρά ταύτα, η ανυπόστατη ως ατελής και παράνομη αυτή συμφωνία απεστάλη ήδη στον ΟΗΕ από την Τουρκία προκειμένου να αποτυπωθεί στον χάρτη των ωκεανών.\nΗ συμφωνία αυτή υπεγράφη όχι για να δημιουργήσει δίκαιο αλλά για να δώσει αφορμές επέμβασης υπό πρόσχημα. Συνήφθη ως διαπραγματευτικό εργαλείο, υποστηρίζεται από την συστηματική αναθεωρητική βούληση της Τουρκίας και θα έχει δυσμενέστατες συνέπειες σε χρονικό βάθος.\nΤα ιστορούμενα αντιμετωπίζονται αρμοδίως από τους κεντρικούς φορείς διακυβέρνησης της συντεταγμένης ελληνικής πολιτείας. Διαπιστώνεται σε αυτό μια συντονισμένη εκδήλωση σύμπνοιας του πολιτικού συστήματος. Η ακύρωση της συμφωνίας διεθνώς αποτελεί μείζονα προτεραιότητα που πρέπει να επιτευχθεί με κάθε κόστος. Η συμφωνία βρίσκει την φραστική και θεσμική αντίδραση σημαντικού μέρους της παγκόσμιας, και ιδίως της ευρωπαϊκής κοινότητας, λόγω της προφανούς στρέβλωσης του θετού και εθιμικού διεθνούς δικαίου από το περιεχόμενό της. Επίσης λόγω του συγκυριακού συσχετισμού δυνάμεων και των αμυντικών αντανακλαστικών που γεννά στα γειτονικά κράτη η σαφής αναθεωρητική πρόθεση της Τουρκίας.\nΟι τοπικές αντανακλάσεις της παράνομης αυτής συμφωνίας, έχουν άμεσο αρνητικό αντίκτυπο στις δράσεις και την πολύπτυχη εμβέλεια της Περιφέρειας Κρήτης.\nΗ μεσοπρόθεσμη επίπτωση είναι η εν τοις πράγμασι ακύρωση της αναδιανεμητικής πρόνοιας των διατάξεων του ν. 4001/2011. Σύμφωνα με αυτόν, διατίθεται στην τοπική αυτοδιοίκηση ποσοστό των εσόδων από την εκμετάλλευση υδρογονανθράκων που αντλούνται στην εδαφική της αρμοδιότητα. Τα αναμενόμενα έσοδα σε περιφερειακό επίπεδο για έργα ανάπτυξης και μείωσης των περιφερειακών και ενδοπεριφερειακών ανισοτήτων θα αντλούνται από τον θεσπισμένο περιφερειακό φόρο 5% επί των καθαρών εσόδων των αναδόχων. Επίσης προβλέπεται είσπραξη ποσοστού 20% από τη φορολογία εισοδήματος, το οποίο θα κατευθύνεται προς το Πράσινο Ταμείο. Επιπλέον με τον ν.4162/2013 προβλέφθηκε το 75% των δημοσίων εσόδων από την αξιοποίηση των υδρογονανθράκων να συγκροτεί έναν Εθνικό Λογαριασμό Κοινωνικής Αλληλεγγύης Γενεών, (ΕΛΚΑΓ), βάσει της εμπειρίας του νορβηγικού ταμείου συντάξεων\nΗ Περιφέρεια Κρήτης δικαιούται την άντληση σημαντικών εσόδων από τον ορυκτό πλούτο στα δύο θαλάσσια οικόπεδα του Λιβυκού Πελάγους που έχουν ήδη αδειοδοτηθεί και παραχωρούνται μετά από τον διενεργηθέντα διεθνή διαγωνισμό αλλά και από τα λοιπά μη αδειοδοτημένα.\nΗ οριοθέτηση των οικοπέδων αυτών είχε γίνει με βάση την αρχή της μέσης γραμμής. Εξ αιτίας της απουσίας συμφωνίας ΑΟΖ με την Λιβύη, είχε θεσπιστεί μονομερώς από την Ελλάδα αυτός ο τρόπος οριοθέτησης με βάση την διάταξη του άρ. 156 παρ.1 του ν.4001/2011. Στην χάραξη των ορίων της μελλοντικής ελληνικής ΑΟΖ λαμβάνονταν υπόψη και η επήρεια της Γαύδου. Η μονομερής αυτή, αλλά σύμφωνη με το διεθνές δίκαιο οριοθέτηση, αμφισβητείται και καθίσταται επισφαλής στην πράξη από την τουρκολιβυκή συμφωνία.\nΗ αμεσότερα ορατή επίπτωση της ως άνω συμφωνίας αφορά στην αλιεία. Σύμφωνα με τα άρθρα 56 και 57 της Διεθνούς Σύμβασης των Ηνωμένων Εθνών (UNLOSC, Montego Bay), οι χώρες που έχουν κηρύξει ή και οριοθετήσει αποκλειστική οικονομική ζώνη επωφελούνται αποκλειστικά την εκμετάλλευση της θαλάσσιας στήλης και του υπεδάφους της έως τα 200 ναυτικά μίλια από τις γραμμές βάσεις της ξηράς του παράκτιου κράτους στα οποία συμπεριλαμβάνεται και η αιγιαλίτιδα ζώνη.\nΤα νέα βασικά χαρακτηριστικά της ΑΟΖ, είναι η εκμετάλλευση των φυσικών πόρων, ζώντων και μη, όχι μόνο στο βυθό και στο υπέδαφος αλλά και στα υπερκείμενα ύδατα. Τα δικαιώματα υπέρ του οριοθετημένου κράτους είναι σαφώς εμπλουτισμένα σε σχέση με την προϊσχύσασα έννοια της υφαλοκρηπίδας που προβλέπονταν στην Σύμβαση της Γενεύης (1958).\nΆμεσα πρακτικά, η Τουρκία και η Λιβύη μπορούν θεωρητικά να διεξάγουν έρευνες και εκμετάλλευση υδρογονανθράκων στην συμφωνηθείσα θαλάσσια ζώνη τους. Επίσης μπορούν να παρεμποδίζουν προς όφελός τους την αλιεία από τα ελληνικά σκάφη ή αντίστοιχα τρίτων χωρών. Τούτο όχι μόνο στο Λιβυκό και στο ανατολικό Καρπάθιο πέλαγος αλλά και σε μεγάλο μέρος της Ανατολικής Μεσογείου μέχρι τα όρια των συντεταγμένων που έχουν συμφωνήσει και καταθέσει στον ΟΗΕ.\nΣτην πράξη δηλαδή ενδέχεται να έχουμε άμεση παρεμπόδιση των ψαράδων της Κρήτης να τελέσουν την εργασία τους από τις αρχές αλλά και ιδιωτικά σκάφη των ως άνω συμβαλλομένων χωρών. Υπάρχει μια άμεση αντανάκλαση της συμφωνίας αυτής, που οι επιπτώσεις της θα συνειδητοποιούνται σταδιακά και επώδυνα, αν δεν ακυρωθεί. Οι Κρητικοί δεν θα μπορούν να ψαρέψουν πέρα από την Χρυσή, το Κουφονήσι και τις Διονυσάδες κατά προσέγγιση.\nΕπιπλέον, προβλέπεται η δυνατότητα προσφυγής και αποζημίωσης από τα Διεθνή Δικαστήρια για την παράβαση των δικαιωμάτων του θιγόμενου μέρους από την αλιεία και κάθε άλλη πράξη εκμετάλλευσης τρίτων εντός της καθορισμένης ΑΟΖ. Η Τουρκία και η Λιβύη δηλαδή θα δικαιούνται αποζημίωσης και από την διεξαγόμενη ελληνική αλιεία στα παρανόμως καθορισμένα ύδατα μεταξύ τους.\nΣταδιακά, η θάλασσα που αποτελεί το θεμελιώδες στοιχείο για την επιβίωση και την δράση του Ελληνισμού, κινδυνεύει να μετατραπεί σε εμπόδιο και ασφυκτικό περιορισμό του.\nΤο μείζον θέμα της τύχης και του ελέγχου των θαλασσών περί την Κρήτη δεν είναι μόνο θέμα βραχυπρόθεσμων οικονομικών συμφερόντων. Είναι κυρίως θέμα ιστορικής και γεωπολιτικής διάστασης, καθοριστικότατο για το μέλλον και την ασφάλεια της ξηράς και των κατοίκων της.\nΤο θέμα εισφέρεται στον δημόσιο διάλογο για λόγους καθήκοντος και δημοκρατικού πατριωτισμού όπως επιτάσσεται από το άρθρο 120 του Συντάγματος για κάθε ιδιώτη και δημόσιο φορέα δράσης. Ωστόσο η νηφαλιότητα, η ενεργητικότητα και η ανυποχώρητη σοβαρότητα είναι οδηγοί σε αυτή την μαραθώνια προσπάθεια. Η επιπολαιότητα που φόρτισε βλαπτικά άλλες εθνικές υποθέσεις ας είναι αποτρεπτικό παράδειγμα για την τρέχουσα διαδικασία.\nΣύμφωνα με την έκφραση έμπειρου πρέσβη, όταν η οριοθέτηση των χερσαίων συνόρων της Ελλάδος διήρκεσε 130 χρόνια, δεν μπορούμε να αναμένουμε εύκολα και σύντομα την θαλάσσια συμφωνία. Η διεθνής διπλωματική σκηνή και η δικαιοδοτική διαδικασία δεν έχουν σταθερά δεδομένα και εξαγόμενα. Ακόμα και η προσφυγή στο Διεθνές Δικαστήριο της Χάγης προϋποθέτει την υπογραφή συνυποσχετικού που το περιεχόμενό του δεν είναι εύκολο να συμφωνηθεί, αν υποθέσουμε ότι υπάρχει τέτοια βούληση από τους εμπλεκόμενους.\nΒρισκόμαστε λοιπόν ενώπιον μιας μακροπρόθεσμης και σοβαρής πρόκλησης όπου η στάση, η ευφυΐα και η ισχύς κάθε πολίτη και θεσμού είναι συνισταμένες της τελικής έκβασης.\nΕτικέτες: ΛιβύηΝίκος ΣκουλάςΤουρκία\nΚυκλωτικοί χοροί, συμβολισμοί και χαμόγελα στην πίτα του Δήμου (βίντεο)\nΟ Μ. Κεφαλογιάννης για αμφισβήτηση από Τουρκία της Συνθήκης της Λωζάννης


Απόλυτα πρωτοποριακό και με φουτουριστική διάθεση αποτελεί μία έξτρα τολμηρή επιλογή!\nΑπό την Κλεοπάτρα και τη Mέριλιν Μονρόε, έως την Amy Winehouse και την Lauren Conrad, το «γατίσιο» βλέμμα εμπνέει κάθε γυναίκα που αγαπάει το μακιγιάζ. Δημιουργήστε το διαχρονικό look ξανά και ξανά, με έμπνευση από το παρελθόν, αλλά με το βλέμμα στραμμένο στο μέλλον…\nΤο κλασικό βλέμμα της γάτας έχει υιοθετηθεί από τις πιο διάσημες σταρ, ως και τη γυναίκα της διπλανής πόρτας, χθες, σήμερα και οπωσδήποτε αύριο. Ακολουθώντας τη διαχρονική τάση με μοντέρνες γραμμές, προκύπτουν 3 διαφορετικά looks που προσδίδουν στην κλασική έκδοση νέα ύψη! Επιλέγοντας αυτό που μας ταιριάζει, συμμετέχουμε στο νέο παιχνίδι τής αποπλάνησης και έχουμε, δικαιωματικά, όλους τους άνδρες στα πόδια μας!\nΕάν δεν αγαπάμε τις τολμηρές γραμμές, τότε αυτό το look μας ταιριάζει γάντι!\nΑπλώνουμε στο κινητό των βλεφάρων μια ανοιχτόχρωμη ματ σκιά, στο χρώμα της πέρλας ή κάποια έκδοση του λευκού με υποψίες γαλάζιου, ροζ ή ακόμα και πράσινου.\nΔημιουργούμε σύρριζα στις πάνω βλεφαρίδες το περίγραμμα με μαύρο eyeliner, εκτείνοντας ελάχιστα προς τα έξω.\nΤώρα, με ένα σταθερό μολύβι στον τόνο του χαλκού, ζωγραφίζουμε κυκλικά πάνω από το κινητό των βλεφάρων, δημιουργώντας μεγαλύτερη γωνία στην εξωτερική πλευρά, η οποία και ενώνεται τελικά, με το eyeliner.\nΜερικές στρώσεις μαύρης μάσκαρα στις βλεφαρίδες και μια ιδέα από την ανοιχτόχρωμη ματ σκιά στο περίγραμμα των κάτω βλεφάρων ολοκληρώνουν το look.\nChic και κλασικό αλλά ταυτόχρονα τελείως μοντέρνο και διαφορετικό. Το χάλκινο περίγραμμα κάνει τη διαφορά! // Έντονο άι λάινερ με έμπνευση από την Κλεοπάτρα, αλλά τόσο… αλλιώς!\nΧρώμα, κι άλλο χρώμα!\nΑπόλυτα πρωτοποριακό και με φουτουριστική διάθεση, αυτό το look μεταμορφώνεται ανάλογα και με τις χρωματικές μας προτιμήσεις.\nΔημιουργούμε ένα smoky eyes look, επιλέγοντας μια συμφωνία γήινων χρωμάτων από το γκρι ανθρακί, το μελιτζανί ή και τις σκούρες αποχρώσεις της άμμου.\nΜε μαύρο eyeliner υπογραμμίζουμε σύρριζα τις βλεφαρίδες του πάνω βλεφάρου, από την εσωτερική γωνία μέχρι λίγα χιλιοστά πριν την εξωτερική.\nΏρα για χρώμα! Τόσο στην εσωτερική, όσο και στην εξωτερική γωνία επενδύουμε με πορτοκαλί eyeliner. Στην εσωτερική γωνία, ζωγραφίζουμε μικρές τελίτσες που ενώνουμε σε τρίγωνο που τελειώνει προς τη βάση της μύτης. Στην εξωτερική, δημιουργούμε μια πιο παχιά γραμμή, με ανοδική φορά που «αγκαλιάζει» το smoky eyes, και κάνει τη διαφορά!\nΑρκετές στρώσεις μαύρης μάσκαρα, τόσο στις πάνω όσο και στις κάτω βλεφαρίδες κάνουν το αποτέλεσμα, απλά εκθαμβωτικό!\nΦέρνει στον νου την Κλεοπάτρα, αλλά και την ανέμελη διάθεση των 60’s. Αυτό το look μεταφέρει αδιαμφισβήτητα το χθες στο σήμερα, με απόλυτη επιτυχία.\nΠερνάμε σε όλο το κινητό τού πάνω βλεφάρου μια απαλή, ανοιχτόχρωμη σκιά με την υφή της πέρλας, τονίζοντας το κάτω μέρος των φρυδιών με έναν ακόμα ανοιχτότερο τόνο.\nΞεκινάμε να ζωγραφίζουμε το περίγραμμα του πάνω βλεφάρου με μαύρο eyeliner από την εσωτερική προς την εξωτερική γωνία με ανοδική φορά προς τα έξω, για περίπου 2 εκ.\nΚάνουμε το ίδιο και για το περίγραμμα του κάτω βλεφάρου, φροντίζοντας να δημιουργήσουμε μια κυκλική γραμμή που ενώνεται τελικά στην πάνω εξωτερική γωνία, αφήνοντας κενό μεταξύ των δύο γραμμών. Ακριβώς αυτό το σημείο προκαλεί και το ενδιαφέρον!\nΓια ακόμα περισσότερη ένταση, περνάμε μόνο τις πάνω βλεφαρίδες με μερικές στρώσεις μαύρης μάσκαρα.\nAmy Winehouse eyeliner Lauren Conrad look smoky eyes ΑΠΟΠΛΑΝΗΣΗ βλεφαρίδες γατίσιο βλέμμα γυναίκα Κλεοπάτρα μακιγιάζ μάσκαρα ματ σκιά Μέριλιν Μονρόε μοντέρνο ΠΑΙΧΝΙΔΙ περίγραμμα πρωτοποριακό λουκ στο μακιγιάζ σταρ φουτουριστική διάθεση